
Partiyên Rojhilatê Kurdistanê dibejin 

Şerê çekdarî yê PJAK'ê bê bandor e 

Rêxistinên siyasî yên Rojhilatê Kurdistanê şerê çekdarî yê PJAK'ê dûrî rastiya îroyîn 
ya wî beşê Kurdistanê binav dikin û wekî behaneya astengkirina xebatên sivîl û 
topbarana artêşa îranê ya sînorê Başûrê Kurdistanê dihesibînin ►2 



~im~ ___ 

'Komeleya Dostaniyc 
Kurdistan - Îsraîl' hat avakirin 



Koln (Rûdaw) - Li bajarê Kolnê 
di 27 û 28'ê Hezîranê de bi navê 
'Komeleya Dostaniya Kurdistan 
- Îsraîl' komeleyek hat avakirin. 
Komeleya ku ji mêjde amadeka- 
riya wê dihat kirin, dixwaze di 
navbera gelê Kurd û Cihû de pi- 
reyekê ava bike. Rêvebirên ko- 


meleyê di konferansa de dan 
zanîn ku peywendiyên hemû 
dewletan bi îsrailê re hene, tenê 
yê Kurdan tune û ev komele wê 
bibe pireyeke çandî û diyar 
kikin ku komela wan dikare di 
dahatû de ji bo berjewendiyên 
siyasî jî bikêr be. ►lO 

Kurdan 10 daxwazên 
sereke diyar kirin 

B eriya rûniştina Parlamena îraqê 
ya nû û avakirina hikûmeta nû, 
îtilafa Fraksiyonên Kurdistanê di 10 
mercan de daxwazên Kurdan diyar 
kirin û ji lîsteyên Malikî û Elawî re 
şandin. Nûnerên Lîsta Dewleta Yasa 
îraqiye jî daxwazên Kurdan bi rêya 
Rûdawê bersivandin. Kurd bersiva 
daxwazên xwe bi niviskî û ji raya 
giştî re eşkere dixwazin. ^3 


Mikail Aslan 

Ji klamên Ermeniyên 
Kurdistanê du album û 
pirtûkek amade kir M 

Ciwan e, bê çav e lê... 

Li bisikletê siwar dibe û 
700 numareyên telefo- 
nan ezber dizane k-7 


Hûn li cihê 
bûyerê ne 

Partiyên Rojhilatê Kurdistanê dibêjin: 

Şerê çekdarî yê PJAK'ê bê bandor e 
û xisarê dide xebata siv 

Partiyên Rojhilatê Kurdistanê dem û rewşa li Rojhilat 
ji bo şerê çekdarî gunvaw nabînin û daxwaz dikin ku 
nebin sedema bombebarana hezên îranê 



Azad Kurdî 


Ti xeynî Partiya Jiyana 
I Azad a Kurdistanê 
[PJAK), bêhtirî deh salan 
partiyên Rojhilatê Kurdis- 
tanê dest ji şerê çekdarî 
berdane, di kampên Başû- 
rên Kurdistanê de dijîn û 
mijûlî karê siyasî û rage- 
handinê ne. 


Tahir Mehmudi 


PJAK ku sala 2004'an hat 
avakirin û wek baskê PKK'ê 
yê Rojhilatê Kurdistanê tê 
hesibandin, di çend salên 
borî de çalakiyên çekdarî li 
dijî hêzên Hikûmeta îranê li 
dar dixe. Partiyên Kurdî yên 
Rojhilat PJAK'ê wek parti- 
yek serbixwe nahesibînin û 
dibêjin ew partî baskekî 
PKK'ê ye. 

Piraniya partiyên Kurdî 
yên Rojhilat xwediyê der- 
basbûyiyek dirêj a şerê 
çekdarî ne, loma li gel şerê 
çekdarî yê PJAK'ê bi hişyarî 
tevdigerin, ne şerê ku PJAK 
dike red dikin û ne bi te- 
vahî piştgiriyê didinê. 
Endamê Komîta Navendî 
yê Komeleya Şoreşger a 
Zehmetkêşên Kurdistana 
îranê, Enwer Mihemedî, di- 
derbarê PJAK'ê de wiha 
axivî: "PJAK ne hêzek resen 
a Rojhilatê Kurdistanê ye, 
biryarên wê ne di destê 
wê de ne, bi fermana hê- 
zek din tevdigere ku li par- 


çeyek din ê Kurdistanê 
xebatê dike. Eger peywen- 
diyên PKK'ê li gel Komara 
Îslamî baş bin, PJAK jî şer û 
pevçûnên xwe disekinîne, 
ger peywendî ne baş bin, 
hin şerên çekdarî dest pê 
dike." 

Peywendiyên PJAK'ê li 
gel partiyên din ên Rojhilat 
ne asayî ne, sariyek berçav 


di navbera wan de tê xuya- 
kirin û hevdu nahebînin. 
Endamê Komîta Navendî yê 
Komeleya Zehmetkêşên 
Kurdistanê, Aram Muderisî, 
ragehand: "Em li dijî wan 
hûrde şerên çekdarî ne ku 
PJAK li Rojhilatê Kurdistanê 
dimeşîne." Bi baweriya Mu- 
derisî, şerê çekdarî ji bo 
tevgera Kurdistanê li Rojhi- 
lat ne awayekî dilxwaz a xe- 
batê bûye: "Ji ber ev şêwazê 
xebatê ji aliyê hêzên dagir- 
ker ve bi ser gelê Kurd ha- 
tiye sepandin." 

Serokê PJAK Ehmedî: 
"Em li îranê guhertinên 
demokratîk dixwazin" 

Serokê PJAK'ê Ebdulreh- 
man Hacî Ehmedî di hev- 
peyvînek li gel Beşê Farisî 
yê VOA de ragehand: "Em 
naxwazin Hikûmeta îranê 
hilweşînin, em dixwazin 
guhertinên demokratîk di 
îranê de çêbin." Navbirî da 


zanîn ku ew tenê bi ar- 
manca xweparastinê şer 
dikin. Herwiha Serokê 
Konseya Serokatiya PKK'ê 
Murad Karayilan, meha 
borî daxwaz ji PJAK'ê kir 
ku şer bide sekinandin û ji 
bo çareseriya aştiyane he- 
wildanê bike. 

Aram Muderisî şerê çek- 
darî wek astengek li pêş- 
berî wê xebata sivîl 
dihesibîne ku niha li Rojhi- 
latê Kurdistanê dest pê ki- 
riye û got: "Pêwîste xebat û 
karê pêşmergane û çekdarî 
gelek bi hûrbînî û hestyarî 
bê kirin. Divê şerê çekdarî 
bikare hevsengiya hêzê bi 
sûdê xebata sivîl li Rojhi- 
latê rabigre. Loma em 
bawer in di rewşek wiha 
de ku Kurdistan pêşengê 
xebat û çalakiyên sivîl di- 
lîze, şerê çekdarî dikare jê 
re astengan derxe holê." 

Hinek Partiyên Rojhilatê 
Kurdistanê şerê çekdarî 
red nakin, lê bawer in di 
qonaxa niha de şerê çek- 
darî dikare bandorek 
xerab li ser xebata sivîl 
bike. Endamê Komîta Na- 
vendî yê PDKÎ, Tahir Meh- 
mûdî, nerînên xwe wiha 
anî zimên: "Zemîna xebata 
sivîl zêde guncaw e û hem 
jî serkeftinên baş jî bi dest 
xistiye. Lê niha şerê çek- 
darî dikare bandorê li ser 


Meqerê gerîlayên PJAK'ê 


wê awayê xebatê bike." 

Pêwîste xebat û karê 
pêşmergane û çekdarî 
gelek bi hûrbînî û hest- 
yarî bê kirin 

Enwer Mihemedî di der- 
barê xebata çekdarî ya 
PJAK'ê de da xuyakirin: 
"Em li dijî wê awayê xebatê 
ne ku niha PJAK li Kurdis- 
tana îranê dimeşîne û gun- 
caw û jêhatî nabînin. Ev 
nayê wê wateyê ku em şerê 
çekdarî xerab bizanin, lê 
rewş hatiye guhertin. Em 
di rewşa niha de şerê çek- 
darî li beramberî Komara 
Îslamî guncaw nizanin." Wî 
endamê Komîta Navendî 
yê Komele, di berdewa- 
miya axavtina xwe de diyar 
kir, giringiya şerê çekdarî 
di wir de ye ku bihêz, ber- 
fireh û bi bandor be û li 
hemû bajarên Kurdistanê jî 
bê meşandin. 

Bi baweriya Mihemedî ji 
ber vê şerê çekdarî yê 


PJAK'ê ne xwedî wan tay- 
betmendiyan e "Loma bê 
bandor e". Mihemedî wiha 
dirêjî bi axavtina xwe da: 
"Hemû şerên çekdarî yên 
ku PJAK'ê di çend salên borî 
de kirine, bi qasî du şerên 
PDKÎ û Komele nebûne û 
derbe li dijmin nexistine, 
lewra şerên ku PJAK dike 
tenê ji bo propagandayê 
ye." Mihemedî got: "Dibe 
çalakiyên çekdarî yên 
PJAK'ê tenê hincetek bin ji 
bo Komara Îslamî da ku xe- 
bata siyasî û sivîl li 
rojhilat qir bike, 
herwiha hincetek be 
jî ji bo ku Komara 
Îslamî sînorên Ba- 
şûrê Kurdistanê top- 
baran bike." 

Ji bilî partiyên 
Rojhilat, Hikûmeta 
Başûrê Kurdistanê 
û gelek aliyên Kurd 
li Bakurê Kurdis- 
tanê jî - di nav wan 
de HAK-PAR û 
KADEP jî - di wê ba- 


weriyê de ne ku dema şerê 
çekdarî derbas bûye û ji 
PKK û PJAK'ê dixwazin ku 
berê xwe bidin têkoşîna si- 
yasî û legal. Li gor nêrîna 
wan aliyên dijî şerê çek- 
darî, bi taybetî di van salên 
dawî de li Tirkiyê û Bakurê 
Kurdistanê zemînek ji bo 
xebata siyasî peyda bûye û 
êdî pêwistî bi şerê çekdarî 
nemaye û şerê çekdarî be- 
revajî bidestxistina mafên 
Kurdan, zirarê dihijîne 
doza Kurdî. 

"Em li dijî wan hûrde 
şerên çekdarî ne ku PJAK 
li Rojhilatê Kurdistanê 
dimeşîne" 



"PJAK ne hêzek resen a 
Rojhilatê Kurdistanê 
ye, biryarên wê ne di 
destê wê de ne" 




"Em li dijî wê awayê 
xebatê ne ku niha PJAK 
li Kurdistana îranê 
dimeşîne û guncaw û 
jêhatî nabînin" 

10 merc û daxwazên Kurdanû 
bersiva Lîsta Dewleta Yasa û îraqiye 


Hêmin Baban Rehîm Hewlêr 


D i vê raportê de, girîngtirîn 
daxwaz û mercên Îtîlafa 
Fraksyonên Kurdistanî ji bo rê- 
keftina ligel fraksyonên îraqê ji 
bo pêkanîna hikûmeta nû ya 
îraqê hatine kom kirin û ji bo 
herdu lîstên Dewleta Yasa ya Nurî 
Malikî (89 kursî) û îraqiye ya 
Eyad Elawî (91 kursî) hatine şan- 
din. Herdu alî di hinek pirsan de 
ron in û di hinekên din de jî ne 
zelal in. Berdevka Lîsta îraqiye 
Meysun Demlucî û Serkirdê Dew- 
leta Yasa Hesen Seneyîd helwes- 
tên fraksonên xwe ji Rûdawê re 
ronî kirin: 

1. Çareserkirina pirsgirêka nav- 
çeyên cihê nakokiyê û garanti- 
yên cîbicîkirina madeya 140'ê 
Meysun Demlucî: Pirsgirêka 
navçên nakokbar û cîbicînekirina 
madeya 140'ê pirsgirêka hevbeş e 
di navbera Kurd û Lîsta îraqiye de. 
Ji ber ku navçeyên cihê nakokiyê di 
navbera Kurdan û Hikûmeta Bexda 
de dikevin çar parêzgehên îraqê 
yên ku Lîsta îraqiye di wan de pi- 
raniya dengan aniye û xwedî dest- 
hilat e, loma Şîî û Dewleta Yasa 
nikarin vê pirsgirêkê çareser bikin. 



Hesen Seneyîd 


Tenê Lîsta îraqiye dikare madeya 
140'ê cîbicîh. 

2. Garantiyên cîbicîkirina pirs- 
girêka yasa gaz û petrolê û gi- 
rêbestên petrolê yên Herêma 
Kurdistanê 

Hesen Seneyîd: Em ê hewl 
bidin pirsgirêka yasa gaz û pet- 
rolê yekalî bikin û li Parlamena 
îraqê derbas bikin, bi awayekî ku 
hemû alî razî bin. 



Meysun Demlucî 


3. Bicîhkirina sîstema federa- 
liyê di hemû waran de 

Meysun Demlucî: Sîstema fe- 
dere ya her parêzgehê, yan çend 
parêzgeh li hev bikin, bo dirust- 
kirina herêmekê li ba normal e. 
Lîsta îraqiye ne dijî federaliyetê 
ye, ger armanca wê ne lawazkirin 
û paşguhxistina navendê be. 

4. Çareserkirina pirsgirêka hej- 
mare û butçeya pêşmergeyan 
Hesen Seneyîd: Pêwîst e hêzên 


fermî yên îraqê li hemû îraqê 
hebin, ji ber artêş pirseke girîng 
e û divê bê rêkxistin. Kurd jî pêk- 
hateyeke serekî ya artêşa nû ya 
îraqê ne. Divê ew jî bo Kurdan bê 
îspatkirin ku êdî artêş û çek û te- 
qemeniya îraq li hundirê îraqê û 
bo tirsandina ti alî û pêkhateyekê 
nayên bikaranîn. 

5. Garantîkirina pişka Herêma 
Kurdistanê ji butçeya giştî ya îraqê 

Meysun Demelucî: Lîsta îra- 
qiye dixwaze butçe û serwetên 
giştî yên îraqê bi awayekî wekhev 
li ser daniştvanên îraqê û pêkha- 
teyên de bê dabeşkirin. Em ne dijî 
terxankirina butçeyeke taybet bi 
Herêma Kurdistanê ne. 

6. Pêkanîna serjimêriya giştî ya 
daniştvanên îraqê ku ev du sal 
in tê paşxistin 

Hesen Seneyîd: Em ligel birêve- 
çûna serjimêriya giştî ne ku biryar 
e meha 10'an a îsal de birêve herin. 
Divê li cihên nakokiyê serjimêrî bê 


kirin, ji ber wê jimareke zêde ya 
pirsgirêkan çareser bike. 

7. Daxwaza posta serkomariyê 
Meysun Demelucî: Em ligel 

wêya ne ku posta serkomariyê ji 
bo Kurdan be, herwiha Kurd we- 
zaretên girîng jî bidest bixin, ji ber 
pêkhateyeke girîng a îraqê ne. 

8. Daxwaza çend post û weza- 
retan: Darayî, Derve, Navxwe, 
Petrol û Bergirî 

Hesen Sendîd: Divê wezaretên 
girîng û xizmetguzarî jî bibin para 
Kurdan, li gor xalan û hejmara 
kursiyên ku bidest xistibûn. 

9. Garantî derbarê sererastki- 
rina destûrê, bi awayekî ku ze- 
rerê negihîne Kurdan 

Meysun Demelucî: Pêdiviya 
destûra îraqê bi sererastkirinê 
heye, lê divê nebe sedemê bêbeş- 
kirin an binpêkirina ti pêkhate- 
yeke îraqê. 

10. Daxwaza wergirtina sozên 
cîbicîkirina daxwaz û mercan 
bi nivîskî 

Hesen Sendîd: Her tiştê bawe- 
riya me pê bê, em amade ne bi ni- 
vîskî îmzeya xwe bavêjin ser, 
nemaze bo Kurdan. 


Mebest ji 'xweseriya demokratîk' çi ye? 



Jinên Kurd bi awayekê çalak di nav xebata siyasî de cîh digrin 


Firat Kelehkî Hewlêr 


P artiya Aştî û Demokrasiyê 
(BDP) daxwaza 'Xweseriya 
Demokratîk' dike û şaredarên wê 
dixwazin ji navendê azad xwe bi- 
rêve bibin. Wek mînak jî hinek 
welatên Ewrûpa pêşan didin. Lê 
bi baweriya siyasetmedarê Kurd 
Nacî Kutlay, rewşa Tirkiyê û Roj- 
hilata Navîn ji ya Ewrûpa cuda ye 
û divê berî hemû tiştekî demo- 
kratîkbûnek çêbibe û xelk bighe 
wê baweriyê da pirsgirêk dernek- 
evin. 

Berî BDP'ê, Serokê PKK'ê Ab- 
dullah Ocalan behs kiribû û Rêve- 
beriya PKK'ê ya Qendîlê jî gotibû 
wê di demeke nêzîk de daxwaza 
'Xweseriya Demokratîk' îlan 
bikin. Kevne Misteşarê MÎT'ê 
Mahîr Kaynak jî dibêje: “Ev bir- 
yara şaredarên BDP'ê ji bo min ne 
surprîz bû, ji ber min pirsa Kurd 
di du waran de vedikolî. Yek dax- 
wazên demokratîk, ya din jî si- 
yasî, lewra tiştekî wiha dihat 
çaverêkirin." Bi baweriya Siyaset- 
medarê Kurd Nacî Kutlay, demo- 
kratîkbûn gelek pirsan çareser 
dike û mijar zêdetir zanistiye û 
zanist jê re divê. 

'Mebest Kurd xwe bi xwe 
birêve bibin' 

Di daxuyaniyekê de Cîgirê Se- 
rokê Koma BDP'ê li Meclîsa Tir- 
kiyê Bengî Yildiz, 'xweseriya 
demokratîk' ji Rûdawê re wiha 
rave kir: “Xweseriya demokratîk 
ew e ku gelê Kurd dixwaze ew bi 
xwe xwe birêve bibe." Yidiz da 
zanîn, ew xwe dispêrin peymana 


Mercê Xweseriya Desthilatên He- 
rêmî ya Ewrûpa ku Tirkiyê jî îmze 
kiriye û wiha domand: “Tirkiye 
ev peyman îmze kiriye lê hinek 
xal wek cihê gumanê qebûl neki- 
rine. Kurd jî li herêmên xwe dix- 
wazin di hemû waran de xwe 
birêve bibin. Niha jî şaredarên me 
dema biryarekê distînin bi xelkê 
dişêwirin. Lê ji niha û pêde em ê 
dakevin nav gel û di vê derbarê 
de nerînên wan werbigrin. Dew- 
leta Tirk qebûl dike nake, ew tiş- 
tekî din e, lê divê Kurd xwe bi xwe 
rêvebibin û derfetên xwe têxin ji- 
yanê." 

'Demokratîkbûn gelek pirsan 
çareser dike' 

Siyasetmedar û Nivîskarê Kurd 
Nacî Kutlay jî mijar ji bo Rûdawê 
nirxand û got: “Ev mijareke dûr û 


dirêj e, mirov divê wan protoko- 
lên Ewrûpa baş û vekirî bizane û 
bîne ber çavê xwe gelo yên wan 
çawa ne, çi tê de heye û bi wî 
awayî biaxife. Demokratîkbûn 
gelek pirsan çarser dike. Yanî 
mirov nikare li gor Ewrûpa miqa- 
yese bike; Swêd bi awayekî ye û 
Spanya bi awayekî din e, loma 
mirov nikare bêje ev hemû wek 
hev in. Bi demokratîkbûnê pêşke- 
tin mimkun in. Welatên Rojhilata 
Navîn ne demokratîk in, mirov 
bêje bajar û şaredariyên wan de- 
mokratîk bibin, mîna Ewrûpa bin, 
di navbera wan de 200-300 sal 
ferq heye." 

Li gor Cîgirê Koma BDP'ê, 
dema Kurd daxwaza mafên xwe 
dikin, dewlet van daxwaziyan bi 
aliyê PKK'ê de dikşîne û dixwaze 
bi wî awayî astengiyan derxe: “Li 
Bakurê Kurdistanê îro daxwazên 


PKK, BDP û Kurdên din jî ji hev 
nayên cuda kirin, daxwaza xwe- 
seriya demokratîk a hemû Kur- 
dan e. Ji bo me ferq nake PKK bêje 
yan kesên din, êdî Kurd dixwazin 
li herêmên xwe, xwe birêve bibin 
û dewlet jî di warê aborî de hi- 
nekî alîkariyê bide. Mirov ji Kur- 
dan pirsyar bike ka hûn çi 
dixwazin? Wê vekirî bêjin nas- 
name, zimanê dayikê û perwerdê 
dixwazin." 

'Biryara Şaredarên BDP'ê ji 
bo min ne surprîz bû' 

Kevne Misteşarê MÎT'ê Mahîr 
Kaynak jî di gotareke xwe ya li ser 
vê mijarê de dibêje: “Ev biryara 
şaredarên BDPê bo min ne surp- 
rîz bû, ji ber min pirsa Kurd di du 
waran de vedikolî. Yek daxwazên 
demokratîk ya din jî siyasî, lewra 
tiştekî wiha dihat çaverêkirin. Ji 
ber salên berê daxwazên demo- 
kratîk nehatin dîtin, peyrewki- 
rina nedadperwer a tundûtûjiyê 
jî wiha kir gel ber bi daxwazên si- 
yasî de here. Yên birêve jî dibirin, 
ji wan were xebata dijî terorê ye. 
Vêna jî bingeha projeya siyasî çê- 
dikir lê wek xebata dijî terorê ya 
serkeftî dihat pêşkêşkirin." 

Kaynak, nerînên xwe wiha tîne 
ziman: “Dema vebûna demokra- 
tîk ya desthilatê bersiva daxwa- 
zên gelê herêmê yên rasteqîn 
dida, di heman demê de daxwa- 
zên siyasî jî geş dikirin. Vebûna 
demokratîk bi derxistina pêş a 
daxwazên siyasî hat têk dan û vê 
stratejiyê jî serkeftin bidest anî. Ji 
ber êdî ti wateya daxwazên de- 
mokratîk nema, êdî derfet hebû 


xwestekên siyasî derkevin pêş." 

'Kurd êdî wesayeta dewletê 
qebûl nakin' 

Berpirsê Peywendiyên Derve 
yê PKK'ê Ehmed Denîz jî bo Rû- 
dawê ragehand ku mebesta bir- 
yara xweseriya demokratîk 
rêxistina tevahiya Kurdan di jêr 
sîstemeke demokratîk de ye û 
got: “Mebest ew e Kurd êdî dûrî 
desthilata dewletê xwe birêve 
bibin. Di jêr sefika civateke aktîf 
û dezgahekî bihêz di nav xwe de 
îş û karên taybet bi jiyana xwe ya 
siyasî, civakî û aborî birêve bibin. 
Wate Kurd xwe bi xwe birêve 
bibe, peywendiyên navbera 
dewlet û Kurdan jî bi awayekî 
demokratîk be, ne tenê hemû tiş- 
tek taybet bi dewletê be. Mirov û 
civak jî li vî welatî fakterê sêyem 
bin. Ji ber îradeya niha ya Kurd li 
Kurdistanê wesayeta dewletê 
qebûl nake û divê mirov û civak 
xwe ji dewletê azad bikin." 

Li gor Kaynak, ji bo herêmê ev 
modelên wiha berê jî hebûn lê 
nehatin nîqaşkirin: “Car car ger 
derketibin pêş jî perde bi ser 
wan hat dakirin. Li beramber 
modêlên federasyon û xwese- 
riyê, min pêşniyar kir ku pêkha- 
teya unîter ya Tirkiyê têk neçe, lê 
di heman demê de ligel pêkha- 
teya Kurd a Bakurê îraqê jî wek 
Qibrisa Bakur a Tirk danûstan- 
din bê kirin, lê ez hatim rexneki- 
rin. Hat gotin ku li çi cihekî 
pêkhateyeke Kurdî çêbibe wê 
bibe sedema dabeşbûna welatê 
me û herêm bi wê pêkhateya 
Kurd re bibe yek." 

Kemalist dixwazin 
AKP'ê biqewitînin! 



Bayram Ayaz 


L i Tirkiyê siyaset carek 
din li bin guhê hevdu 
ket, bûyerên gelek balkêş 
diqewimin. 

Çendek ji van bûyerên 
ku li ser rewşa siyasî ban- 
dorê dihêle ev in: Peywen- 
diyên nabeyna Tirkiyê, îsrailê, îranê; gurbûna 
operasyonên leşkerî û êrîşên çekdarî yên PKK'ê, 
biryarên Dozgeriya Bilind di derbarê doza Doz- 
gerê Ezirganê, serbest berdana generalên Erge- 
nekonî, doza KCK'ê, rexne û gazindên TUSlAD'ê 
û wek işaretek desttêwerdanê îstifaya parlamen- 
terê AKP'ê Murat Başesgioglu... 

Bûyera herî girîng di 5'ê Tîrmehê de diqewime. 
Dadgeha Bilind ya Destûrê di derbarê guherînên 
Zagona Bingehîn de biryar dide. Ev biryar wê ça- 
renûsa hewldanên guherînên xalên destûrê û re- 
ferandûmê diyar bike û belkî bibe sedemê 
serûbinek siyasî ya nû. Herwiha evê bibe diyar- 
deyek biryarder ji bo peywendiyên Hikûmeta 
AKP'ê û burokrasiya oligarşîk a Kemalist. Yanî 
piştî biryara Dadgehê dikare li Tirkiyê pêvajoyek 
siyasî nû dest pê bike. Ji ber ku ev biryar û hel- 
west wê çarenûsa AKP'ê diyar bike. Du rê li pê- 
şiya Erdogan hene. An wê li dijî biryarên 
oligarşiya Kemalist rawestin, hemleyek nû bikin. 
An jî wê serê xwe bitewînin û li riyên lihevkirinê 
bigerin. Teslimiyet wê bibe destpêka têkbirina 
AKP'ê. Erdoganê ku xwe amade dike, bibe berbi- 
jêrê serokkomariyê û dixwaze jiyana xwe ya si- 
yasî bigihîne qada herî bilind, mecbûr e li dijî 
Kemalistan hin tiştan bike. Naxwe, wê çentê wî 
bidin bin çengên wî û wî rêkin mala wî! Kemalis- 
tan biryara xwe daye, dixwazin AKP'ê ji desthi- 
lata siyasî biqewitînin. Ev plan li hesabê 
Tirkçiyên Turanî (MHP) jî tê. Ew jî bi hemî hêza 
xwe piştevaniya Kemalistan dikin. Siyaset ev e. 

Lê wê demekê hawar û zarîna bav û dayikên leş- 
keran û çekdarên PKK'ê berdewam be. Niha ji Ke- 
malîstan re „şehîd" û „merasimên cinazeyên 
şehîdan" gerek e! Kengî Tirkçiyên Kemalist û Tu- 
ranî bikevin tengahiyê, an jî bixwazin siyasetê û 
desthilatê „dizayn" bikin, ango planan bigerînin, 
ultra-nasyonalizmê yanî Tirkçitiya nijadperest, şo- 
venist û hêrîşkar gur dikin. Carek din li dijî Kurdan 
dijminahiyek pîs û metirsîdar dest pê kiriye. 

Pevçûnên nabeyna statukoperestan û Hikûmeta 
AKP'ê bûye wek maça boksê. Carna AKP dev û bê- 
vilên statukoperestan di xwînê de dihêle. Carna jî 
tu dinerî oligarşiya Kemalist kulmek li valahiya 
zikê AKP'ê dide, doxa wan diçe, li ezmanan stêr- 
kan dihejmêrin! „Valahiya zikê" AKP'ê kêm demo- 
kratbûn e. 

Em Kurd çi bikin? 

Eger mistek hêza we heye, xwe şaş nekin li ser 
dil û hinavê oligarşiya Kemalist bidin. Dijminê 
bav û kalan, nabin dostê keç û kur û neviyan. 

Ev gotinên min bi taybetî ji xuşk û birayên me 
yên BDP'yî û PKK'yî re ye. 


www.rudaw.net 

Bi 3 zimanan we agahdar dike 
Nûçe û analîzên taybet û taze 

Bitikînin! 



Kurdên Rojhilat li ser piştgiriya 
tevgera Mûsewî nakok in 


Tahir Mehmudi 


Rambud Lutfpun 


Ebldulezîz Mewltîdî 



"Çênabe derbasbûyiya 
Mûsewî jî bê jibîrkirin 
û neyê rexnekirin" 


Azad Kurdî 

L i ser piştgiriya Mîr 
Husên Mûsewî, rêberê 
Tevgera Kesk, partî û rêxis- 
tinên Kurd ên Rojhilatê 
Kurdistanê bi hev re nakok 
in. Hindek ji wan li gor 
derbasbûyiya Mûsewî di- 
bêjin: "Em baweriyê bi 
Mûsewî nakin." Hin jî dibê- 
jin: "Mûsewî hatiye guher- 
tin." 

Mûsewî di hilbijartinên 
sala borî yên serokoma- 
riya îranê de rikeberê se- 
reke yê Ehmedînejad û. 
Lê piştî ragehandina en- 
caman, wî li gel Kerûbî, 
ragehandin ku dewletê 
sextekarî kiriye û Ehmedî- 
nejad bi ser xistiye. 

Hatina Mûsewî wek re- 
formxwazekî di hilbijarti- 
nên sala borî de^heta 
radeyekê derbasbûyiya wî 
ji bîra xelkê bir. Lê beşek ji 
xelkê Rojhilatê Kurdistanê 
hê ji ber derbasbûyiya wî, 
navbirî wek kesekî ne de- 
mokrat û beşek ji dewletê 
dihesibînin. 

Bi baweriya nûnerê berê 


"Nabe Kurd hemû kartên 
xwe ji bo Mûsewî eşkere 
bikin" 


yê bajarê Pîranşarê li Par- 
lamena îranê Hasil Dase, 
divê Kurd piştgiriya Mû- 
sewî bikin: "Ji ber ku Mû- 
sewî daxwaz dike hemû 
Îranî bibin xwedî maf, 
Kurd jî wê fêdeyê jê bis- 
tîne." Dase di vê derbarê 
de zêde ji bo Rûdawê axivî 
û diyar kir, nabe derbasbû- 
yiya Mûsewî bi niha ve bê 
girêdan, ji ber ku wê xisarê 
bighîne Kurdan: "Zirara 
wê ji bo Kurdan ew e ku 
emê 30 salên din paşde bi- 
mînin, ger em li gel rewşa 
nû tevnegerin, wê dubare 
bêjin Kurd cudaxwaz in û 
rewşa han wê Kurdan rû- 
birûyê kirîza siyasî bike." 

Hasil Dase, Mûsewî ji 
Ehmedînejad baştir dibîne 
û got: "Ger Mûsewî li ser 
desthilatê bûya, wê mey- 
dan ji bo Kurd vekirîtir 
bûya, rewşa siyasî li îranê 
vekirîtir dibû, wê egera go- 
tûbêjan di holê de bûya, 
derfeta guhdarîkirina 
xelkê diket rojevê, sendîka 
û NGO û saziyên ne dew- 
letî çalaktir dibûn." Lê 
Dase eşkere dike: "Hê ba- 


"Zirara wê ji bo Kurdan 
ew e ku emê 30 salên 
din paşde bimînin" 


"Kurd dixwazin ku ji 
dêlva muhafezekaran, 
reformxwaz bên ser 
desthilatê" 


weriya Kurdan û netewên rojevê û divê Kurd piştgirî 
din bi Mûsewî tune." jê re bide û Mûsewî jî 

Hin Partiyên Rojhilat beşek ji wê prosesê ye, lê 


derbasbûyiya Mûsewî bi 
bîr tînin û bawer in, ji bo 
Kurdan Mûsewîji Ehmedî- 
nejad ne baştir e. Endamê 
Komîta Navendî ya PDKÎ 
Tahir Mehmûdî, da xuyaki- 
rin: "Kesekî mîna Mûsewî 
bi wê derbasbûyiya wî ya 
reş, em dikarin çi hêviyekê 
jê bikin? Niha jî qanûna 
bingehîn a Komara Îslamî 
û hemû bingehên wê dipe- 
jirîne, Mûsewî nikare xwe 
ji çarçova vê sîstema girtî 
derxe." 

Mehmûd zêde kir û got: 
"Bêguman Mûsewî ji Eh- 
medînejad ne baştir e, ger 
desthilat bikeve destê Mû- 
sewî, dibe ji wî xerabtir be 
jî, ji ber ku me 8 salan se- 
rokkomariya Xatemî yê re- 
formxwaz dît, wî bi 
dirûşmên xwe tenê cîhana 
derve mijûl kir û temenê 
Komara Îslamî dirêjtir kir." 
Li gor çalavkanê siyasî yê 
Rojhilatê Kurdistanê Eb- 
dulezîz Mewlûdî, pêvajo- 
yek nû di îranê de ketiye 


dibêje: "Çênabe derbasbû- 
yiya Mûsewî jî bê jibîrkirin 
û neyê rexnekirin. Divê em 
xwe li gel rewşa nû heva- 
heng bikin." 

Mewlûdî dide zanîn, çi 
garantiyek tune ku ger Mû- 
sewî ji dêlva Ehmedînejad 
bihata hilbijartin, wê 
rewşa Kurdan baştir bûya, 
lê bi baweriya wî, xelkê 
Rojhilatê Kurdistanê dix- 
wazin li dêlva muhafeze- 
karan, reformxwaz bên ser 
desthilatê: 

Endamê Komîta Na- 
vendî ya PDKê Rambud 
Lutfpûrî, ne li gel wê ye ku 
derbasbûyiya Mûsewî bê 
jibîrkirin: "Ev jî nayê wê 
wateyê ku eger kesek der- 
basbûyek wî di hikûmeta 
îranê de heye, êdî nikare 
xwe biguherîne. Mûsewî bi 
wan helwestên ku niha 
hene, li gel wî Mûsewî yê 
ku me di dehsalên 80'î de 
ew nas dikir, cuda ye. Nabe 
Kurd hemû kartên xwe ji 
bo Mûsewî eşkere bikin. 


Hizbullahê di kuştina Kurdekî de hev 


Beyrut (Rûdaw) - Berê si- 
beha roja 27'ê Hezîrana 
2010'an termê ciwanekî 
Kurd ê ji Rojavayê Kurdis- 
tanê li paytexta Lubnanê 
Beyrûtê hat dîtin. 

Hêzên ewlekariyên Lub- 
nanê ragihandin ku di en- 
cama şerekî ku li navçeya 
Neb'a ya Beyrutê bi şev 
derketibû, bêyî ku sedema 
pevçûnê bê zanîn gule hati- 
bûn teqandin. Çavkaniyekê 
ji Beyrutê ji bo Rûdawê da- 
xuyand ku hevwelatiyekî 
Kurd ji aliyê çekdarên Hiz- 
bulla ve hatiye kuştin. 

Rojnameya 'Sefîr' a Lub- 
nanî eşkere kir ku bûyer 
bûye sedemê kuştina ci- 
wanê Kurd Ebdulmunîm 
Reşîd (37) ku xelkê bajarê 
Efrînê li bakurê Sûriyê ye û 


dinivîse: "Ciwanek bi navê 
Nebîl Şahîn bi çek êrîş ki- 
ribû ser Reşîd û berî hatina 
hêzên ewlekariyê reviya. 
Reşîd ji bo nexweşxaneya 
Mar Yûsiv hat veguheztin, 
lê berî bigihê wir jiyana 
xwe ji dest da." 

Bûyer demjimêr 10'ê 
êvara roja 26'ê Hezîrana 
2010'an di navbera hinek 
ciwanên Kurd û grûbek ser 
bi Tevgera Emel a Şîî dest 
pê kir. Herdu aliyan bi kêr, 
dar û çekan şerê hevdu 
kirin û di encamê de kesek 
hat kuştin û çend kes jî bi- 
rîndar bûn. 

Hinek kesên nêzîkî cihê 
bûyerê amaje dan ku grû- 
bek mezin ji ciwanên Şîî ji 
mizgevta Riza ya ser bi Hiz- 
bullah hatin, teqe li ciwa- 


nên Kurd kirin û li dijî ci- 
wanên Kurd hevkariya en- 
damên Emel kirin. Pevçûnê 
demek dirêj kişand heta ar- 
têşa Lubnanê karîbû rewşê 
kontrol bike. 

Alan Reşik ku Kurdekî 
Rojavayê Kurdistanê ye û 
niha li Beyrûtê dijî, nûçeya 
kuştina Ebdulmunîm Reşîd 
Hac Reşîd ji bo Rûdawê piş- 
trast kir û got: " Pevçûn di 
navbera ciwanên Kurd û 
endamên ser bi herdu tev- 
gerên Emel û Hizbulla de 
derketibû, di encamê de 
wan teqe li ciwanên Kurd 
kirine û Reşîd kuştin." 

Reşik ji bo Rûdawê da 
zanîn ku vê bûyerê gelek 
gengeşe li Beyrutê derxis- 
tine holê û nemaze hinek 
dezgehên medya yên Lub- 



Serokê Hizbullaha Lubnanê 
Hassan Nasrallah 


nanî bi awayên cuda behsa 
vê bûyerê kirine. 

Ji îranê madeyên hoşber 


Tevî ku Hikûmeta Herêma Kurdistanê li dijî madeyên hoşber yasayê 
derdixe, lê li sînorên îranê her diçe bazirganiya narkotîk zêde dibe 


Elî Heme Salih Hewlêr 


1 500 bikarhênerên ma- 
deyên hoşber li Kurdis- 
tanê hene û 62 kes jî li ser 
bazirganiya van madeyan 
biryara girtina heta hetayê 
wergirtine. Parlamena Kur- 
distanê rêbazên cuda ji bo 
nehiştina madeyên hoşber 
ên di navbera Hewlêr û Si- 
lêmaniyê de dike yek û rê- 
veberê giştî yê nehiştina 
madeyên hoşber ê li asa- 
yişa giştî ya Hewlêrê jî di- 
bêje hewldanên berdewam 
hene da ku Kurdistan ji bo 
Ewrûpa bibe navenda gu- 
heztina tiryakê. 

Li gor serjimêriyên ku 
di dawiya 2007'an de hatin 
belavkirin, bikarhêner- 
ên madeyên hoşber li Kur- 
distanê zêde bûne. Di 
Cotmeha 2007'an de bi- 
karhênerên madeyên hoş- 
ber 700 kes bûn û li Dihok 
û Hewlêrê 20 kes û li Silê- 
maniyê 117 kes hatibûn 
dadgehkirin. 

Li gor îstatîstîkên beşê 
nehiştina madeyên hoşber 
a asayişa Silêmaniyê, ji sala 
2005'an ve, hêzên asayiş 
karîne 330 kesan li ser van 
madeyan bigrin ku 30 ji 
wan bazirgan bûn û girtina 
heta hetayê li ser wan hat 
sepandin, 160 kes jî ji 3-15 
salan hatine sezadan. 50 kg 
ji van madeyan heta niha 
hatiye desteserkirin. 

Herwiha li asayişa giştî 
ya Hewlêrê jî, ji bo nehiştin 
û rûbirûbûna madeyên 



Li Herêma Kurdistanê nêzikê 1500 bikarhênerên madeyên hoşber hene 


hoşber rêveberiyek heye. 
Rêveberê giştî yê nehiştina 
madeyên hoşber Komîser 
Firset Dolemerî, amaje 
dide mezinî û metirsiya 
madeyên hoşber: "Nêzîkî 
1500 bikarhênerên made- 
yên hoşber hene. Berê ev 
mijar bûyerên cuda bûn, lê 
niha bûye diyarde." 

Kurd jî, biyanî jî hene 

Li Silêmaniyê 30 kes ji 
ber bazirganiya tiryakê bi 
girtina heta hetayê hatine 
sezadan û Komîser Firset jî 
dibêje: "Li Hewlêrê heta 
niha 32 kes bi bazirganiya 
tiryakê hatine girtin û bi 
girtina heta hetayê hatine 
mehkumkirin. Ev kes Kurd 
in û xelkên derveyî Kurdis- 
tanê jî di nav wan de hene." 


Madeyên hoşber ên li 
Kurdistanê hene merîci- 
wan, heşîş û tiryak e, lê Fir- 
set tekez dike ku: "îsal 
heroin jî derbasî hundirê 
Kurdistanê bûye." 

Gelek grubên bazirganiya 
madeyên hoşber hewl didin 
Kurdistanê bikin navendek 
û bi rêya wê tilyakê bibin 
Sûriye, Lubnan û Ewrûpayê. 

"Destek siyasî li pişt 
hatina tilyakê heye" 

Endamê Lijneya Yasayî 
li Parlamena Kurdista- 
nê Umer Nûredîn, ji bo 
Rûdawê ragihand: "Parla- 
mena Kurdistanê girîngi- 
yek zêde dide mijara 
madeyên hoşber. Di hun- 
dirê vê hefteyê de wê par- 
lamen yasayekê li ser van 


madeyan gotûbêj bike." 
Umer Nûredîn wiha axivî: 
"Hinek dibêjin bila yasa 
Iraqê ya kevin li seranserê 
Herêma Kurdistanê bê bi- 
karanîn. Lê hinek dibêjin 
bila yasayek Kurdistanê ya 
taybet di vî warî de hebe." 

Bi baweriya hinekan, 
îran li pişt belavbûna ma- 
deyên hoşber e. Komîser 
Firset Dolemerî vêya piş- 
trast dike û dibêje: "Made- 
yên hoşber li ser Kurdan 
terora rastî û metirsîdar e. 
Bi dirêjiya hezar km em li 
gel îranê hevsînor in. îran jî 
cîranê navenda madeyên 
Hoşber ango Afganistanê 
ye. Em nikarin sînor bi te- 
vahî kontrol bikin. Ev made 
ji îranê derbasî Kurdistanê 
dibin û armancên siyasî 
yên îranê li pişt hene." 


Nûnerê Netewên Yekgirtî ji bo Rûdawê: 

Ez nikarim pêşbînî bikim ka wê çi biqewime 



Nûnerê Neteweyên Yekgirtî (NY) li îraqê, Ad Melkert 


D i hevpeyvîneke taybet 
de ligel Rûdaw, Nûnerê 
Neteweyên Yekgirtî (NY) li 
îraqê, Ad Melkert, behsa 
topbarankirina sînorên He- 


rêma Kurdistanê û proseya 
pêkanîna Hikûmeta îraqê 
kir. 

Rûdaw: Çima NY heta 
niha derbarê bombeba- 


rana îran û Tirkiyê de tiş- 
tek nekiriye ? 

Ad Melkert: Tenê dewlet 
endamên NY ne. Loma 
dewletên endam biryar 
didin çi ajendayek bê danîn 
û çi biryar bê standin. Em bi 
dîtina bûyerên ku li ser sî- 
norên Herêma Kurdistanê 
diqewimin nîgeran in. îro 
ez li gel Serokê Parlamena 
Kurdistanê Kemal Kerkûkî 
axivîm û min nîgeraniya 
xwe gihand wî û herwiha 
wê bigihînim sekreterê 
giştî yê NY. 

Karên ku îran û Tirkiyê 
dikin binpêkirina yek ji 
bingehên sereke yên 
NY ye, yanî serweriya 
dewletan? 


Divê em hemû li ser pren- 
sîpa ''serweriya'' hemû 
dewletan û di nav wan de 
îraq, pêdagiriyê bikin. Em ji 
encamên mirovî ku derdik- 
evin û zererê digihînin xel- 
kên navçeyên sînorî, 
nîgeran in. Loma NY pişte- 
vaniya serweriya welatan 
dike. 

NY ti xizmetguzariyên 
mirovî pêşkêşî zerer- 
mendên kiryarên îran 
û Tirkiyê kirine? 
Ajansên me yên mirovî 
niha li navçeyên sînorî ne û 
hevkariya xelkê dikin, tiştê 
ji wan bê dikin. 

Sedem çi ne ku rêya pê- 
kanîna hikûmetê xeti- 
miye tevî ku sê meh bi ser 
hilbijartinan re borîne û 


Lêgerîna ji bo rastî 

A I A g A 

u neqiqete 



Ahmet Dere 


H emû pirsgirêkên civakî 
bingeha xwe ji neheqî û 
bêdadiyê digirin. Eger li de- 
verekê neheqiyekê hebe, li 
wê derê pirsgirêk çê dibin, 

Heke nêzîkatiyên ji bo tune- 
kirina heman neheqiyan 
raber nebin, li wan deran 
pirsgirêk mezin dibin û di nava civakan de birînan 
kûr dikin. Lewre, li her derê ku lê pirsgirêk hene, 
bin armanca çareseriyê, pêwîstî bi lêgerîna rastî û 
heqîqetan heye. 

Digel rewşa guhertî ya cîhanê, di vê sedsala 21. 
de hê jî heman neheqî, bêdadî û zext li dijî gelê me 
dimeşe. Ev rewş tenê li parçeyekê Kurdistanê na- 
meşe, li her çar parçeyan û her wiha di qada nav- 
neteweyî de jî hê bandora wê heye. Hêzên weke 
Yekîtiya Ewrûpayê û Amerîka xwe weke parêzva- 
nên mafên mirovan dibînin, lê belê dema ku mijar 
dibe rewşa gelê Kurd heman hêzana dibin kevir û 
deng ji wan nayê. Ez bawer im, di vê sedsalê de, du- 
rûtiya herî mezin li dijî Kurdan dimeşe. 

Di van salên dawî de, di nava civaka Kurd de, ni- 
qaşên derbarê rastî û heqîqetan de zêdetir pêş 
ketin. Ji aliyê hin saziyên Kurdan ve heman mijar di 
qada navneteweyî de jî ketin rojevê. Heman niqaş 
û daxwaz zêdetir derbarê rewşa Bakurê Kurdistanê 
de hatine ziman. Lê belê divê were zanîn ku hemû 
Kurd rastî heman neheqî, bêdadî û zextan hatine. 
Lewre, pir pêwîst e ku daxwaza derbarê lêgerîneke 
rastî û heqîqetan ji bo hemû parçeyên Kurdistanê 
were ziman û hemû hewldan xwediyê vê armancê 
bin. Heke ne wisa be, wê demê neheqiyêkê di nav- 
bera Kurdan bi xwe de derdikeve holê, ev jî zêdetir 
dibe sedemê kûrbûyîna birînan. 

Belê, piştî van gotinan divê ez bêjim ku di der- 
barê pêşxistina daxwaza lêgerîna rastî û heqîqetan 
de, mixabin tenzîm û tevgera me Kurdan hê pir şûn 
de ye. Ji bo ku ev daxwaz pêk were, beriya her tiştî 
pêdivî bi hêzeke dîplomasiya neteweyî heye. Çima 
hêza dîplomasiyê ? Ji ber ku lêgerîna ku ez dibêjim, 
divê ji aliyê hêzên, an jî rêxistinên navneteweyî ve 
bê meşandin. Heke ev xebat li benda Tirkiye, îran 
û welatên Ereb bê mayîn, ti carekê ew ê pêk nayê. 
Di cîhanê de jî heman lêgerîn bi alîkariya hêzên 
navneteweyî pêk hatine. Di vî warî de heman xeba- 
tên ku li Başûrê Afrîkayê, li Fasê, li Siera Leoneyê, li 
Haîtîyê, li Ekvatorê, li Arjantinê, li Ûrûguayê û li hin 
welatên din hatine meşandin, weke nimûne ne. 

Di van salên dawî de niqaşên derbarê çareserki- 
rina pirsgirêka Kurd de zêde dibin. Çendî giraniya 
van niqaşan li dora Bakurê Kurdistanê çêdibin jî, 
bandora wan li ser rewşa hemû Kurdan heye. Lê 
belê ez dibêjim, eger rastî û heqîqet baş neyên nas- 
kirin, kes nikare lihevhatinekê civakî a rast çêbike. 
Lewre, divê beriya her tiştî, rastî baş werin dîtin û 
li gorî wan rêyên çareseriyê werin niqaşkirin. Heke 
ne wisa be, mixabin, çareseriyekê ku ji aştiya civakî 
re bibe bingeh wê zehmet be. 


hikûmet hê nehatiye da- 
mezrandin? 

Divê di vî warî de hinek 
aramî hebe, dibe ku di Tîr- 
mehê de hinek encam derk- 
evin holê. 

Tê gotin ger Elawî bê 
dûrxistin, hesta ku piştî 
dirustbûna hevpeyma- 
niya Şîiyan çê bûye, wê 
tundûtûjî li îraqê zêde- 
tir bibe... 


Nikarim têbîniyan li ser 
ciyê partiyan bidim yan pêş- 
bînî bikim wê çi biqewime. 
Bo dahatûya îraqê giring e 
ku proseya pêkanîna hikû- 
metê giştîtir be, bi wateya 
ku hemû partiyên sereke di 
hikûmetê de beşdar bin. 


Hevpeyvîn: 
Namo Ebdulla 
Necîbe Mehmûd 

Li dijî jina Kurd xefika sezeriyanê 



Ji ber ku jinên Kurd baş bi Tirkî nizanin, ji lîztikên doktoran 
re dibin qurban. Li gor amarên di dest me de, li parêzgehên 
ku piraniya wan Kurd in ev mijar gelekî zêde ye. Ji ber vê 
çendê guman heye ku hind armancên siyasî li pey vê hebin 




% 



Jina ducanî 


L i Bakurê Kurdistanê rêjeya za- 
rokên ku bi rêkên ne normal 
(Sezeriyan) ji dayik dibin bilind 
bûne. Ev bûyer bala komeleyên 
parastina mafên jinê û mafên mi- 
rovan dikşîne, bi taybet berçav- 
bûna vê bûyerê li Bakurê 
Kurdistanê û ne li Tirkiyê guman 
zêdekirine ku armancên siyasî li 
pey vê meseleyê hebin. Heta niha 
saziyên fermîyên Tirkiyê li ser vê 
mijarê ti daxuyanî an jî lêkolîn 
diyar nekirine, lê giliyên jinên 
Kurd di vî warî de gelek in. Li ser 


vê mijarê Aysel Ertunc ji bo Rû- 
dawê peyivî.. 

Rûdaw: Niha li Bakurê 
Kurdistanê rêjeya zaro- 
kên ku bi rêya sezeriyan 
ji dayîk dibin zêde bûne, 
di vî warî de giliyêm 
malbatan hene, gu- 
mana wan heye ku ev 
ne ji ber pêdiviya 
tendirustî be, hûn 
van nûçeyan çawa 
piştrast dikin? 

Ertunc: Rast e, gelek 
şikayet gihane me û em 
bûne şahidê bûyerên 
wiha. Xala balkêş jî ew e 
ku heta niha mediya Tirkî, 
rayedar û saziyên fermi- 
yên dewletê behsa vê 
meseleyê nakin! Ji 
piraniya Parêzge- 
hên Kurdistanê 
xeber digihin 
me ku bêyî pê- 
divî hebe, bi 
rêka sezeriyanê 

zarok tên girtin. 

Gelo sedem çi ye ku jinên 

Kurd vî tiştî qebûl dikin? 

Gelek sedem hene, lê pirsa 
ziman sedemek mezin e, ne tenê 
di vê mijarê de belkî di pir mija- 
ran de. Jinên Kurd ên ducan 
dema diçin cem doxtor yan jî 
hemşîran dixwazin derdê xwe ji 
wan re bêjin, zimanê Tirkî baş 
nizanin û piraniya doxtoran jî 
Kurdî nizanin. Herwiha pir caran 
jî jin fedî dikin derdê xwe bi rêya 


tercuman ji doxtoran re bêjin, ev 
dibe pirsgirêk. Dikarim bêjim ev 
bûye yek ji mijarên zora ku li dijî 
jinê tê kirin , Bi taybet dema 
jinek ducan diçe cem doxtor ji 
wê re tê gotin zaroka te di metir- 
siyê de ye. Di vî warî de ti zana- 
bûnên wan jî nînin, wê demê 
tenê rêyek li pêşiya wan dimîne 
û dibêjin doxtor tu çi dizanî wê 
bike. Jinên Kurd bi giştî ji bo 
gelek doxtorên bê wîjdan dibin 
nêçîrek baş. 

Armancên aborî di vê pirsê de 
hene 

Gelo armanca doxtoran di 

vir de çi ye? 

Armanca aborî li pêş e û hin 
doxtor jî bazirganiyê bi nexwe- 
şan dikin. Niha li Tirkiyê li bin 
navê (Neştergeriyên bê pere) 
kampînek destpêkirine. Bê 
guman tiştek bêyî pere nîne, lê 
fatûrek mezin ji dewletê re dişî- 
nin. Li aliyê din jî fatorek extra 
çêdikin dibêjin sîgorta van mes- 
refan nade. Bi giştî ji niştergeri- 
yek sezeriyanê 5 heta 6 milyar 
TL distînin. Paşê gava zarok tê 
dinê jî di bêjin zaroka we nikare 
Oksîjên bistîne, divê li bin kont- 
rolê bimîne. Ji bo her rojek li bin 
kontrola nexweşxaneyê divê mil- 
yarek TL bê dayîn. Ez bi xwe 
bûm şahîd. Hevalek me ev tişt bi 
serê wê de derbas bû, ji bona ku 
zaroka wê bi rêya sezeriyan ji 
dayik bû û tendirustiya zarokê li 
cih bû, jê re gotin zaroka we divê 
li bin kontrolê bimîne, yan na 


ewê bimre. Wek em hemû jî di- 
zanin, eger ji kesekî re bê gotin 
zaroka te wê bimre, eger biçe bi 
deyn jî peran ji derek din bîne, 
ewê her tiştî ji dest bê bike. 

Armancên siyasî li pey vê me- 
seleyê hene 

Gelo dewlet vê dizane? Çima 
ew bê deng e, yan jî ev bûyer 
li derên din ên Tirkiyê jî 
hene? 

Ji xwe xala balkêş jî ev e. Li gor 
amarên di dest me de, li parêzge- 
hên ku piraniya wan Kurd in ev 
mijar gelekî zêde ye. Ji ber vê 
çendê guman heye ku hind ar- 
mancên siyasî li pey vê hebin. 
Eger dewlet bi tevayî ne di gel vê 
siyasetê be, dibe hin hêzên 
şoven, hêzên nîjadperest van si- 
yasetan destek bikin. Gelek 


bin bandora van nêzîkatiyên şo- 
venîst de tên meşandin. 

Salên derbasbûyî meseleya 
aşîkirina (derzîlêdan) jinan 
li hember "Tefenozê" hat ro- 
jevê, gelo ev jî babatek wiha 
ye? 

Belê, mijarên wek hev in. Li 
hember tefenozê tenê jinên Kurd 
dihatin derzîkirin, li ti deverên 
din ên Tirkiyê nehat kirin. Wê 
demê jinên Kurd jî, çavdêrên 
mafên mirovan jî ev pirs dan 
pêşçima tenê jinên Kurd? Wê 
demê diyar bû ku armamnên din 
hebûn. 

Gelo jinên ku rastî van pirs- 
girêkan batine, li cem we gilî 
kirine? Li hember vêna ted- 
bîrên we çi ne? 

Berdewam ev gilî digihin me û 
em wek weqfa jinê (KAMER) ku 
li zêdetirî 20 parêzgehên Bakurê 
Kurdistanê navendên weqfa me 
hene, civînên jinan çêdikin. Niha 
em gihane wê biryarê ku divê em 
li ser vê mijarê lêkolînek berfirh 
bikin. Dema me ev encam girt, 
em dikarin bi we re par bikin. Ji 


Şovenîzm li Tirkiyê gelekî xurt e, pir caran siyasetên dewletê 
jî di bin bandora van nêzîkatiyên şovenîst de tên meşandin 


caran tê gotin ku Kurd zêde za- 
rokan çêdikin, hin aliyên nîjad- 
perestên Tirk û hin stratejîstên 
asayişa netewa Tirk jî vêna wek 
metirsiyek li ser gelê Tirk dibî- 
nin. Ji ber vêna guman hene ku 
ev ji bo kêmkirina çêbûna zaro- 
kan a di civaka Kurdan de wek 
pîlanekê be. Bê guman eve 
guman in, lê ne gumanên ku 
mirov bavêje paş guhê xwe. Şo- 
venîzm li Tirkiyê gelekî xurt e, 
pir caran siyasetên dewletê jî di 


bona çareseriya van pirsgirêkan, 
em tenê dikarin rê nîşanî jinan 
bidin ka ewê çi bikin. Gelo bi 
rêya parêzeran pirsên xwe bibin 
dadgehê, yan daxwaza tezmînatê 
bikin û yan jî dema pirsgirêkên 
weha hatin pêşiya wan, ew çi 
bikin baş e. Bi şêweyekî giştî em 
li ser şiyarkirin û perwerdeki- 
rina jinê kar dikin. 


Hevpeyvîn: Sevda Şafîk 


Sosyalîta înternêtê bi ku ve diçe? 



Nurettin AKAD 

nurettinakad@live.be 

D i her koşeyek jiyana me de 
bi awayekî em rastî teknolo- 
jiya komputerê tên. Gava mirov 


dixwaze benzînê bixe erebeya 
xwe, pereyan bikşîne û yan jî 
gava mirov ji otomatên kirînê 
tiştekî bikire, pêl vê tûşê bike û 
pereyê xwe bavêje, dûre pêl vê 
nimrê bike. Jixwe ez behsa kom- 
puterên li malan û tiştên ku li 
ser wan bi rêya înternetê tên 
kirin nakim. Bê guman ev pêşke- 
tina teknolojiyê ji bo hin miro- 
van şopandin û pêkanîna wê 
gelekî zehmet e. Nexasim bi vî 
awayê ku her roja derbas dibe 
ew çend lez pêş ve diçe. 

Di fîlmê matrîx de mirov di 
pêşerojê de di refan de dihatin 
bi cîhkirin, di laşê wan de kabel 
hatibûn bi cîhkirin û her çendîn 
ew di cîhanek xerabe de dijiyan 
jî, bi rêya wan kabelên networkê 
yên bi wan ve hatine girêdan, di 
cîhanek ne rastîn a programan 


de dijiyan. Bi saya kabelên bi 
mejiyên wan ve girêdayî di prog- 
rama matrîx de dijiyan, lê laşê 
wan wek pîl ango baterî dihat 
bikaranîn. Pirsa giring jî jixwe ev 
e: Gelo bi rastî em teknolojiyê ji 
bo xizmeta mirovatiyê bi kar 
tînin yan jî teknolojî mirovatiyê 
wek pîlekê dimije? Kî ji kê xiz- 
metê dibîne? Ji ber di înterneta 
ku kete jiyana mirovatiyê de, 
tenê bi komputerên li malan û 
leptopan bi sînor nema. 

înternet di telefona destan de, 
di digi-boxên televizyonan, di 
navîgasyona erebeyan de, di 
play-station 3 de. Helbet mirov 
karibe wek gundekî xwe bigijîne 
cîhanê û lê karibe bigere tiştekî 
xweş e. Lê ev pêşketin ne ew 
çend mehsûm û bê guneh e. Ji 
ber ku gava kesek li ser ekrana 


yek ji van komputeran rûnê, ra- 
bûna wî ya ji ber ekranê ne 
hêsan e. Ji ber ku êdî pêwîstî bi 
mirovên rastîn tuneye, bi rêya 
van navgînan mirov dikevin nav 
cîhanek sîber û di wir de diçin 
kafeyan, bi mirovan re daxivin, 
lîstikan dilîzin û wextekî gelekî 
zêde li wir derbas dikin. Yanî ew 
deriyên ku berê xelk li ber rûdi- 
niştin û bi cîranên xwe re daxi- 
vîn, niha deriyê înternetê ye. 
Belkî jî ji ber vê çendê be ku 
fîlmê Avatar jî gelek hat girtin. Ji 
ber ku ew fîlm di eslê xwe de 
rastiyek mirovatiya me dianî 
zimên. 

Hûn bi rêya komputerê û yan 
jî bi rêya Play-statin 3, dikevin 
hin malper û yan jî programekê. 
Li wir hûn avatara xwe hildibijê- 
rin û dikarin bi rojan li wir bijîn. 


Ji bilî xwarin û razanê hûn dika- 
rin pêdiviyên xwe yên din giş li 
wir pêk bînin. Bi mirovan re ba- 
xivin, kincan bikirin, avatara 
xwe xweşik bikin pêlavan jê re 
bikirin, ji bo ketina hin odeyan 
pereyan razînin. Mesela razan- 
dina pereyan jî ne îşê henekan e, 
heta gelek zarok niha bi van 
malperan ve hatine girêdan. 
Hejmara mirovên ku ji bo van 
tiştan pereyan didin jî ne hindik 
e. Lê ne tenê ev, pirsek din a gi- 
ring heye: Gelo bi rastî mirovên 
ku bi înternetê di malperên net- 
workê sosyal de dimînin, sosyal 
dibin û yan jî ji sosyaltiyê dûr 
dikevin? Lê bawer dikim çawa 
ku di dawiya fîlmê Matrîx de jî 
xuya dibû, mirov wê incex ka- 
ribe bi qetandina wan kabelan 
azad bibin. 

Li dijî zewaca bi darê zorê bisekine! 
9 




Zekî Ozmen Marburg 

B irêveberên Hikûmeta Alman- 
yayê hewldanên xwe yên ji bo 
pêşîlêgirtina zewaca bi darê zorê 
ya ciwanên biyanî yên li Alman- 
yayê dijîn, berdewam dike. Daî- 
reya Berpirsiyartiya Kar û Barê 
Koçberî, Penaberî û întegrasyonê 
ku Maria Böhmer birêveberiya wê 
dike, broşûreke 39 rûpelî bi tay- 
betî ji bo mamosteyên dibistanan 
weşand. Armanca sereke ya bi vê 
broşûrê ew e ku ev babet li dibis- 
tanan bêhtir bikeve rojevê û alî- 
karî ji bo şagirtên muhtemel ên bi 
zorê werin zewicandin bi awayekî 
profesyonelî were kirin. Böhmer 
derbarê babetê de daxuyaniyek da 
û anî ziman ku zewaca bi zorê li 
dijî mafê mirovan e û her wiha pê- 
wist e bi hemû alavan li dijî vê 
yekê were sekinandin. 

Di broşûra bi sernivîsa "Rênî- 
şankera ji bo dibistanan ya di 
derbarê zewaca bi darê zorê - Le- 
itfaden fur Schulen zum Umgang 


mit Zwangsheirat" de gelek xalên 
ku dikarin rê li ber zewaca ciwa- 
nên biyanî yên bi zorê werin ze- 
wicandin têne destnîşankirin. 
Tê teqezkirin ku zewaca bi darê 
zorê dijzagoniye û her wiha li 
Almanyayê her sal hejmareke 
ne diyar ya mezin ya qurba- 
niyên vê helwesta dêbavan 
heye. Ne tenê jin her wiha 
hejmareke mezin ya xortên 
ku dibin qurbaniyên vê yekê jî 
heye. Lê belê bi taybetî keçikên 
ciwan di vî warî bêhtir zehmetiyê 
dikişînin ku li dij biryara malbatê 
ya zewaca xwe bisekinin. 

Zewaca zorê jî bi giranî bi van 
sê sedeman ve tê girêdan: Hesa- 
siyeta çandî ya parastina keçik- 
bûna ciwanan, anîna xizmekî/a 
xwe ya Almanyayê û qelen. Her 
wiha dîsa tê gotin ku zewaca bi 
darê zorê ne tenê di nava Musil- 
manan de belavbûyî ye; Li wela- 
tên Hindûyî- Budîstî û yên 
Xiristiyanî jî ev yek heye. Sedemê 
zewaca bi darê zorê ne wekî ol û 


fiir v 



çand têne 

desnîşankirin lê belê strukturên 
patrîarşîtî yên malbatî wekî se- 
dema bingehîn têne rêzkirin. 

Ji bilî rênîşandanên ji bo ma- 
mosteyan, gelek navnîşanên sazi- 
yên di vî warî de dixebitin jî di 
broşûrê de hatine bicîhkirin. Hê- 
jayî gotinê ye ku di nava civaka 
kurd de jî gelek malbat her sal 
keç yan kurên xwe beyî daxwa- 
ziya wan dizewicînin û ev yek 
dibe sedema peydabûna pirsgirê- 
kan. 


Ciwanekî kor piskilêtê dajo û li 
gel çavsaxan dikeve ezmûnan 


Niha li dibistanê bi çavsaxan re dixwîne 
û dixwaze bibe mamosteyê Îngilizî 



Mihemed Resul Feqê naxwaze li malbata xwe bar be 


Barzan Mihemed Hewlêr 

K urê wî ji ber êşa birînên xwe 
digriya û hawar dikir, doktor 
dihat û derziyek lê dida, piştî ne- 
mana êşa laşê wî digot: "Bavo 
kengî roj tê" nizanîbû çavên wî 
kor bûne. Resul Feqê Hesen qet 
vê axaftina kurê xwe ji bîr nake 
ku li nexweşxaneyê li dirêjahiya 
40 rojan lê guhdar dikir. 

Mihemed Resul Feqê yê 20 salî 
ku rûniştvanê navçeya Kesnezan 
e (10 km li rojhilatê Hewlêrê), ro- 
jekê beriya 12 salan li gel zarokan 
li ber deriyê mala wan dilîze, ji 
nişkave parçeyekî hesin di nav 
destê wî de diteqe û herdu çavên 
xwe û destekî xwe jî wenda dike. 
Lê nemana ronahiya çavên wî 
bandor li ser asta zîrekiya wî 
nekir û ew dikare pir bi sanahî 
komputerê bikar bîne. Dayika Mi- 
hemed, Sebriya ku bûyera teqînê 


bi çavên xwe dîtiye, wiha hîs dike 
ku bûyer doh qewimiye û qet ro- 
jeke wiha nexweş di jiyana xwe 
de nedîtiye: "Hêviya min ew e ro- 
jekê Mihemed bi çavsaxî bibî- 
nim." 

Malbata Mihemedî ew birin 
cem gelek doktoran ji bo çareser- 
kirinê. Sala 2008'an bi hevkariya 
hikûmetê Mihemed şandin îranê. 
Lê li îranê jî Mihemed nayê der- 
mankirin û doktor li îranê ji bavê 
wî re dibêjin tenê li Almanya ça- 
reserî heye. Bavê Mihemed, axî- 
nekî hildikişîne û dibêje: 
"Mixabin nikarim wî bibim Al- 
manya ji ber meaşê min ê xaneni- 
şîniya pêşmerge tenê 75 hezar 
Dînar in." 

Mihemed tiştekî nabîne. Lê ji 
ber bihêzbûna hestên wî dikare 
bi sanahî piskilêt bajo û kompu- 
ter bikar bîne. Di destpêkê de he- 
valên wî ew fêr kirina çawa 


komputer bikar bîne û dûre 
2009'an tevî dewreyekê bûye ku 
bi sedemê bernama Coos ku ber- 
nameyeke hemû kirdarên kom- 
puter bi awayê deng dibêje, bêtir 
fêrî komputer dibe û dibêje: 
"Niha pir bi hêsanî dikarim piski- 
lêt bajom û bi komputer binivî- 
sim." 

Mihemed zêdeyî 700 hejmarên 
telefonên destan ezber kirine: 
"Tenê carekê ji min re hatine 
gotin û niha dizanim xwediyên 
wan kî ne." Dema ku Mihemed 
rastî vê bextreşiyê hat, di pola 
dûyem a seretayî de bûye û dest 
ji xwendina xwe berdaye, lê sala 
din li peymangeha koran dest bi 
xwendinê kirine. Niha Mihemed 
li gel xwendekarên çavsax di si- 
nifê 12'ê amadeyî de ye û xwe ji 
bo ezmûnên giştî amade dike. 
Derbarê awayê xwendina dersan, 
Mihemed got: "Hevalên min der- 
san ji min re tomar dikin û ez jî 
guhdariya wan dikim." 

Piştî wendakirina dîtina çavên 
xwe, Mihemed dest ji xwendinê 
berneda ji bo li ser malbata xwe 
nebe bargiranî, hewl bide xwe 
xwedî bike û hevkariya mala xwe 
jî bike. Herçiqasî bavê wî dixwest 
Mihemed bibe mele, lê Mihemed 
dixwest bibe doktor û niha dizane 
ku kor nabin doktor, loma dixwaze 
bibe mamosteyê zimanê Îngilîzî. 

Kêfa Mihemed ji futbolê re tê, 
ew alîgirê tîma Real Madrid û 
Spanya ye. Herçiqasî ew lîstikan 
nabîne jî, lê ew bi rêya bêjerên 
sporê tamê ji lîstikan dibîne: 
"Dixwazim di kûpa cîhanê ya 
2010'an de Ispanya kûpayê bi- 
dest bixe." 


Pençeşêra sînga 


Tendirustî 


jinan 



r\i cîhanê de pençeşêra sînga 
Lyjinan (kanserj cihê metirsi- 
yek mezine. Li gelek welatan 
penceşêra sîngê di warê tendi- 
rustiyê de ji bo jinan cihê xew- 
nek xirab e. Di roja îro de li 
Amerikayê ji 8 jinan yek bi vê 
nexweşiyê dikeve. Li Ewrûpayê jî 
ji 10 jinanyek pê dikeve. Li Ame- 
rîka di navbera salên 1950- 
1970'î de ji ber penceşêrê 1 
milyon jin jiyana xwe ji dest dan. 
Di sala 1998'an de li Ewrûpayê 
1 milyon jin ji ber penceşêra 
sîngê hatin tedawîkirin. Di sala 
20001 de ji ber nexweşiya pen- 
çeşêrê tespît li ser milyonek jin 
danîn. Di cîhanêde herll deqe- 
yan jinek ji ber nexweşiya pen- 
ceşêrê jiyana xwe ji dest dide û 
her 3 deqeyan jî nexweşiya pen- 
ceşêra singê li ba jinekê tê tespît 
kirin. 

demên ku penceşêr bi jina 
çêdibe çi ne? 

Dr. Sacît Guneş: Gelek sedem 
e: vexwarina çixarê, radyas- 




i 


leza lenf 

Cokalenf 

Masûlka 
singê 



yon, genetîk, girtina hormona 
estrojenê, qelewî. Ev hemi 
sedem in ku penceşêra sîngê bi 
jinar re çê bibe. 

Nîşanên penceşêra sînga jin- 
an çi ne? 

Bê êşandin di sînga wan de 
girêkek çêdibe, lê belê ji sedî 10 
nexweş bi êşê nahisin. Hindek 
nîşanên ku mayîndarin ev in: 
Sîng bê şikil qalind dibe, diwe- 
rime, di çerm de guherandin 
çêdibe, ji serê sîngê wek avakê 
tê û serê singê qemûşk digre, 
sîng bê ser û ber xuya dike. Serê 
sîngê pir hasas dibe û serî di- 
keve hindir. Ev çend nîşan in. 

Rêbazên ku jin xwe ji pence- 
şêra singê biparêze çi ne? 

1. Li xwarina xwe miqatebûn û 
xwe ji kiloyên zêde dûrxistin 

2. Xwe ji alkolê dûrxistin 

3. Berî temenê 30 salî zarok 
anîn û mijandina zarokê 

4. Xwe ji strêsê dûr kirin û wer- 
ziş kirin 

5. Bi rêk û pêk çûna ba doktor 


Bi kîjan jinan re heri pir rî- 
zîkoya penceşêrê heye? 

Jinên di temenê biçûk de ke- 
tibin cila û cilê wan di temenekî 
dirêj de qut bû bin, yên ku ji bo 
ducanî nebin demek dirêj hebê 
ji bo kontrolê girtibin, jinên qet 
zarok ne anîbin an jî piştî 30 sa- 
liya xwe bûbin dayîk. Bi piranî 
penceşêr bi jinên ku temenê 
wan di navbera 50-65'an de çê- 
dibe. Herwiha yên ku xwarinên 
pir bi rûn dixwin û yên ku berê 
di malzarok an jî di hêkên wan 
de penceşêr 
derketibe û 
kesê li cihê 
elektroman- 
yetî û radyas- 
yonê dijîn. 

Jin kîjan 
dema û 
çawa dika- 

Pençeşêra rin xwe bi 
singê xwe kontrol 

bikin? 

Her heyv 
piştî ji cila xilas 
dibin û xwe 
dişon, bila li 
ber neynikê 
hêdî hêdî destê xwe li pêsîra xwe 
bigerînin gelo girêk an jî di singê 
de guhertinekê dibînin. Xwedê 
neke ku tiştek ne baş hebe, wê 
demê bila zû biçin doktor da ku 
karibin zu teşhîsê danin. Dema ku 
zû pê bihisin, wê demê mirov di- 
kare bêje tehlûkeya jiyanê jî kêm 
dibe. Ji ber gelek rêbazên derman- 
kirinê hene. 

Bi taybet ji bo penceşêra 
singê hûn dixwazin ji jinan 
re çi bêjin? 

Ez dibêjim mixabin piştî pen- 
ceşêra madê di rêza duyemîn 
de penceşêra sînga jina tê. Ji bo 
wê pêwiste jin li xwe miqate 
bin, kotrolê xwe bi rêk û pêk 
bikin. Xanimên piştî 40 salî pê- 
wiste salê carekê memografiyê 
çêkin. 

Amadekirin: Zelal Çelîk 


* Dr. Sacît Gunêş jinekolog e û 
ji Bakurê Kurdistanê ye. Ew 


niha li Stenbolê dijî. 

"Divê serokên me ji karîkaturên xwe netirsin" 




Berpirsiyariya 

hunermendan 


Hekîm Sefkan 

ye, divê gemara hinek derdoran 
ku bedewbûnê wenda dike, ne- 
pejirîne. Dijminê herî mezin ê 
bedewbûnê gemar û mija ser 
rastiyan e. Û bedewbûn, huner bi 
xwe ye. 

Erê îca kî ji berpirsiyariya ber- 
heman re berpirsiyar e? Lingê 
hunerê tune ne ku derkeve kola- 
nan û li dijî gemarê biqîre, loma 
jî berpirsiyariya berheman jî ber- 
pirsiyariya hunermend bi xwe ye. 

Berî demekê di civîneke bu- 
nermendan de min pêşniyazek 
kir ku divê hunermendên Kurd 


li hemberî kampaniya televizyo- 
nên Tirkan bêdeng nemînin; hat 
xwestin ku em derkevin kola- 
nan. Ji 'rêzefilmên' Tirkan girîng- 
tirîn sedem tune ne, ku bi 
milyonan mirov derkevin kola- 
nan û li dijî gemara ku davêjin 
ser ziman, çand û jiyana Kurdan, 
biqîrin. Mixabin bersiva ku bu- 
nermendekî da min ev bû: "Tu jî 
here fîlman çêke, tenê wiha em 
dikarin li hember bisekinin." Fîl- 
man çêkin! Bi çi? Bi kîjan peran? 
Li kîjan deverê? Hevalekî din pir 
bi rehetî got: "Ez pir rehet im, li 
ti rêzefilman temaşe nakim." He- 
valê me pir rehet e, xuya ye. 

Çend hevalan jî gotina xwe 
kirin yek: "Divê em bêdeng ne- 
mînin." 

Lê heya vê rojê jî em bêdeng in. 
Em berpirsiyariya xwe nizanin, 
nakin. Hinek jî 'hesabên dûr 
dikin' û em hemû bi hev re ji nifi- 
rên ku li me dibin re, dibêjin amî- 
îîn. 


Di rêzefîlmên polisî de, hemû 
terorîst Kurd in. Di yên civakî de 
Kurd paşverû, bazirganên made- 
yên qedexe ne. Di rêzefilmên ku 
televizyonên Gulen -xwedêgiravî 
oldar- Kurd weke dijminên olê, 
mêrkuj û wehşî ne. Ji xwe se- 
dema pêşîn jî, rêzefilmên ku 
Kurdan bi navê olê li ber çavên 
derdorê reşdikin, ên wan kana- 
lan bûn. Bi rêzefilma 'Yek Tur- 
kiye' -ku ti têkiliya wî bi hunerê 
re tune ye- kampanyeke reş li 
dijî Kurdan birêve dibe, nijadpe- 
restiyeke bêsînor di rihê temaşe- 
vanan de diçînin. Niha jî bi 
perakî pir kêm firotine Ereban, 
armanca wan jê ku Kurdan li ber 
çavên Ereban jî reşbikin, nexa- 
sim bi riya olê. 

Belkî em bi berhemên xwe yên 
hunerî nikaribin bersiva van 
kampanyayên reş bidin, belki em 
devereke durust ku rastiya ge- 
mara wan derxin holê, nebînin, 
peran peydanekin ku rêzefilman 


çêkin. Belkî em nikaribin gelek 
tiştan bikin, lê em dikarin tiştekî 
wiha bikin: Kom bi kom huner- 
mend daxuyaniyên çapemeniyê 
bidin, çalakiyên ku balê bikşîne 
pêk bînin, nerazîbûna xwe diyar- 
bikin, helwesta xwe deynin, bi 
berpirsiyariya xwe rabin. Wê 
demê mirov dikare gazî gel jî 
bike ku helwestên xwe nîşan 
bidin. Belkî guhertinên mezin 
pêk neyên, lê bi kêmanî, divê bi- 
zanibin ku Kurd vê gemarê li ser 
xwe nahêle, napejirîne. 

Tiştê ku mirovan dêşîne ew e 
ku di wan rêzefilman de deng û 
melodiyên hinek hunermendên 
Kurd û bi Kurdî tên bikaranîn. 
Yanî me bi teniya me, me reş 
dikin. Niha jî amedekariya dûb- 
lajên Kurdî dikin, gelo wê kîjan 
Kurd here û 'Tek Turkiye' bi 
Kurdî pêşkêş bike? Ez pir mereq 
dikim... Lê mixabin, dêmekî pere 
dikarin 'Tek Turkiye' jî bikin 
Kurdî. 


"Serokên welatên Rojava, dema ku karîkaturîstek 
karîkaturê wî çêneke, ew bi xwe aciz dibe. Li cem 
me mixabin cuda ye, dema ku tu karîkaturê yekî 
çêdikî, ew wiha pê dihese ku te ew biçûk kir." 


Karîkaturîst Silo civaka Kurd weke "Civakek feodal" binav dike û dibêje ku wî heta niha ti qezanc ji hunera xwe nekiriye 


T T ehya Silo di sala 
1966'an de li gundê 
X Ahrez a li bakurê 
Helebê ji dayîk bûye. Li He- 
lebê Hunera Ciwan xwen- 
diye. Heta niha wî gelek 
pêşangeh vekirine. Ji sala 
2008'an ve li Almanya weke 
penaber cîwar e. Ji bilî çêki- 
rina bi sedan tabloyên 
mezin, Silo di van salên 
dawî de bi karîkaturan bal 
kişandiye ser xwe. 

Rûdaw: Yehya, tu di van 
demên dawiyê de karîka- 
turên siyasî çêdikî, rexne 
dikî, tu serêşiyê ji xwe re 
çênakî? 

Yehya Silo: ( Bi ken] Bêgu- 
man bi xwe ji xwe re serê- 
şiyê çêdikim. Binêre, berê 
min pir girîngî nedida karî- 
katur. Ez şêwekar im, lê vê 
dawiyê min dît rojeva 


Kurdî germ e û pêwîstî bi 
çêkirina karîkatur û rexne- 
kirinê heye. Piraniya jiyana 
min di nava siyasetê de 
derbas bû. Tu nikarî karî- 
katur ji rexnekirinê cuda 
bikî, karîkatur tê wateya 
rexnekirinê. 

Lê Kurd rexneyan 
qebûl nakin... 

Belê qebûl nakin, civaka 
Kurd civakeke feodal e, ji 
rexneyan ditirse, ji berpir- 
siyariyê direve, gelek we- 
zîfe jê têne xwestin, lê pêk 
nayne. Bêguman, di civa- 
keke wiha de dema ku tu 
rabî bi riya karîkatur rexne 
bikî, wê gelek astengî ji te 
re derkevin. 

Yanî van karîkaturan ji te 
re gelek dijmin çêkirin? 

Belê, gelek mail ji min re 


tên, dijmintiya min dikin, lê 
gelek jî dibêjin destê te sax 
be, tu baş dikî. Ev kar wiha 
ye, ji te re hem dostan hem 
jî dijminan çêdike. Bawer 
bike, serêşî ne tenê ji bo 
min, lê ji bo xwediyê wan 
cihên ku lê têne belavkirin 
jî, serêşî derdikevin. 

Tirsa rêber û serokên 
Kurd ji karîkaturan 
zêde ye, ne weke van 
welatên Rojava? 

Belê, serok an jî kesayeti- 
yên van welatên Rojava, 
dema ku karîkaturîstek ka- 
rîkaturê wî çêneke, ew bi 
xwe aciz dibe. Li cem me 
mixabin cuda ye, dema ku 
tu karîkaturê yekî çêdikî, 
ew wiha pê dihese ku te ew 
biçûk kir. Dema ku huner- 
mendekî karîkaturê kesekî 
çêkir, bizanibe, ew wê kesa- 


yetiyê cidî digire. Dema ku 
tu karîkaturê serokekî 
Kurd çêdikî, ew tê wê wa- 
teyê ku tu wî serokî derbasî 
nava hunerê dikî, tu wî 
naşkînî. 

Heta niha Kurdan gi- 
rîngî nedane karîkatur, 
ew gelekî piştguh kirin. 

Belê, hema bêje tune bû. 
Tevî ku her demê jî rojeva 
Kurdî germ bû, lê belê hunera 
karîkatur tê de cih negirt. 

Karîkatur dikare di gu- 
hertina tiştekî de bibe 
bandorek? Yan jî ew 
tenê ji bo teselîbûnê tê 
çêkirin... 

Ji te re mînakekê bînim. 
Dayîkek dixwaze hebekê 
bide zarokê xwe yê nexweş, 
ew heb derman e, zarok ni- 
kare wê hebê bixwe, tahma 


wê hebê nexweş e, tahl e, 
dayîk çi dike? Radibe şêra- 
niyê di dora hebê dide û 
zarok dixwe. Karîkatur jî ev 
e. Bûyereke tahl şîrove 
dike, lê tu pê dikenî, te bi 
wê bûyera trajîk dikenîne. 
Karîkatur te dikenîne, lê di 
bin wî kenê de êşek heye. 

Tu bi xwe gelekî cidî 
yî? Mirov di rûyê te de 
karîkatur nabîne. Ke- 
sekî te nas neke, wê 
bêje Yehya ji dinyayê 
aciz e, lê belê tu xelkê 
bi karîkaturên xwe di- 
kenînî? 

(Bi ken] Ez ji nava êşê 
têm. Min bi salan êş dîtiye, 
ew êşên min rengê karîka- 
turê digirin û derdikevin. 
Ez êşa di ruhê xwe de bi ka- 
rîkatur derdixînim, bi çêki- 
rina karîkatur rihet dibin. 


Tu bi xwe şêwekar î, te 
hunerên ciwan xwen- 
diye, tu pê nahesî ku te 
ew alî piştguh kiriye? 

Na min piştguh nekiriye, 
lê mesrefeke madî ji çêki- 
rina tabloyan re lazim e, 
materyal lazim in, cih lazim 
e, ew îmkan li cem min tune 
ne. Li aliyê din rojeva Kurdî 
ez zêdetir bi aliyê karîkatur 
ve kişandim. Ev yek. Ya din, 
karîkatur cihekî ku lê biha- 
tiba belavkirin dixwest, ew 
jî tune bû, niha ew derfet 
zêde bûne. Êdî dikarim çê- 
bikim û bidim belavkirin. 
Tiştekî din jî hebû, di jiyana 
xwe ya hunerî de ez her 
demê ji karîkatur reviyam e. 
Dikarim bêjim, karîkatur ji 
bo min hem cihê çêkirina 
tabloyan girt, hem jî cihê ni- 
vîsandinê. 

Te ji hunera xwe qe- 
zenc kiriye? 

Ji 20 saliya xwe de di 
nava vî karî de me, min her 
demê ji berîka xwe li vê hu- 
nerê mesref kiriye. Min tiş- 
tek jê qezenc nekiriye. 

Ji te re piştgirî, çi madî 
çi manewî ji tu deran tê? 

Na, mixabin heta niha di 
vî karê xwe yê hunerî de 
min piştgirî ji tu aliyan we- 
negirtiye. 

Hevpeyvîn: 

Dilbixwîn Dara 


H unermend berî her tiştî ji 
hunera xwe re berpirsiyar 
in; paqijî û serkeftina berheman 
pîvana berpirsiyariya berhem- 
daran e. Li hêla din, berpirsiya- 
riya berheman jî heye: kîjan beşê 
hunerê dibe bila bibe, li kêleka 
bedewbûna xwe, xemildayina ji- 
yanê, divê xwedî helwest û paye 
be. Payebûna berheman tê wa- 
teya ku divê ne her tiştê heyî bi- 
pejirîne, yan jî tenê temaşe bike, 
berevajî wiha divê karibin bûye- 
ran biguherin û biafirînin. Wekî 
ku huner ji bo bedewbûna jiyanê 

Klamên Ermeniyên Kurdistanê bûn albûm 

Hin projê me berê destpêkribûn, lê di dema xwe de xelas nebûn. Ji ber wê ew sê berhem bi hevre 
derketin. Lê nivîsandina pirtûkek qet di bernameya min de tune bû, ew tesaduf bû, ango wisa li hev hat 





Seyîdxan Kurij 

H unermendê Kurd Mîkaîl 
Aslan di van rojên dawî de 
du albûmên muzîkê û pirtûkek 
derxist. Yek ji albûman bi Er- 
menkî ye, navê albumê "Petag" e 
û ji klamên Ermeniyan ên ku ji 
derûdora Dêrsimê hatine tomar 
kirin, pêk tê. 

Li ser pirsa gelo wî çawa her sê 
berhem bi carekê derxistine, 
Aslan da zanîn ku wî çar sal ji bo 
amadekirina albûma bi Ermenkî 
kar kiriye û armanca albûma 
"Petag" wiha vedibêje: "Di dîwa- 
rên xaniyên me de hin kevir 
hebûn ku an ji dêr an ji mezelên 
Ermeniyan mabûn. Gava ez biçûk 
bûm min ferq kir ku navên hin 
gundên derûdora me ne Kurdî ne. 
Mînak navê gundê me 'Pey Koy' 
ango 'Pişta Çiya' ye. Lê gelek gun- 
dên bi navên ne Kurdî ji hebûn. 
Gava min ji diya xwe pirs dikir, 
digot 'kurê min ew ji Ermeniyan 
mane, dev jê berde/ Gava ez fêr- 
bûm ku li vir Ermenî jî jiyane, ez 
ketim dû dengê wan keviran, 
ketim dû çîroka wan." Berî çar 
salan Aslan li ser klamên Ermeni- 
yên Kurdistanê dest bi lêkolînê 


Aslan piştî xebata çar salan pirtûkek û du albûm derxistin 


kir, di vê derheqê de gelek pirtûk 
xwendin, çû Ermenistanê." 

100 klamên arşîvkirî 

Malbatên Ermenî Bagikyan û 
Celalyan ku ji Dêrsimê (Çemişge- 
zek) çûne Amerîkayê, klamên de- 
rûdora Dêsimê ji bo Muzîkolog 


Mîhran Tumacan distrên. Mîhran 
di salên 1920'an de li Amerîkayê 
100 klam qeyd kiriye û piştre 
wek pirtûk weşandiye. Lê ew pir- 
tûk wiha di arşîvan de maye. Ew 
klam niha nayên gotin. Aslan bi 
alîkariya îlda Sîmonîan û Hovsep 
Hayrenî ji wan 100 klaman 11 
hilbijartine û li gor notayên wan 


ên otantîk, lê hacetên hevdem û 
metodên hevdem ji nû ve gotine. 
Ew klam bi hevkariya "Maro Mu- 
radyan Akunq Ensemble" li Yerî- 
vanê hatine qeydkirin. Aslan 
prodoktoriya albûma "Petag" ki- 
riye, lê klam ji aliyê hunermen- 
dên Ermenî hatine strandin. 

Ermeniyan "Petag" ecibandin 

Piştî ku albûm derketiye, di 
hemû radyo û televizyonên Er- 
meniyan de tê weşandin û ji her 
derê dinyayê ji Ermeniyan name- 
yên spasdariyê tên. Aslan dibêje 
ku piştî xebata çar salan li ser 
muzîk, folklor û wêjeya Ermeni- 
yan, di hundirê wî de tiştek kêm 
bûye: "Ez wek însan nîvce bûme. 
Bi naskirina kultur û dîroka wan, 
ji aliyê hest û mêjî ve temam 
bûm." 

Pelguzar 

Navê albûma Aslan a din "Pel- 
guzar" e, ev tenê ji yek çîroka 
evînê pêk tê, senfoniyek nîv saetî 
ye. Ew çîroka evîna Dayika Dîdar 
û Bavo Hidir (Baba Hidir) e. Ew 
herdu kes ji hevûdu hes dikin, lê 


ji ber ku dayika Dîdar welî ye, ze- 
waca wan ne mumkûn e. Bavo 
Hidir wek evîndarekî li ser evîna 
xwe klaman diafirîne. Folklorzan 
Tefîk Şîrin ku li derûdora Qoçgî- 
riyê li ser folklora heremê kar 
dike, ew çîrok berhev kiriye û 
daye Mîkaîl Aslan. Ew ji klamên 
Bavo Hidir hinekan hilbijartine û 
di forma senfoniyê de albumek 
amade kiriye. 

'Hayig' bi Zazakî û Tirkî 

Wekî din Aslan di van rojên 
dawî de bi navê "Hayig" pirtûkek 
jî derxistiye. Pirtûk bi Kirdkî (Za- 
zakî) hatiye nivîsandin û wek cû- 
reya wêjeyê dikare wek 
"ceribandin" bê bi nav kirin. Na- 
veroka "Hayig" felsefîk e: "Ez pa- 
yîza borî sê mehan ketim hundir, 
ango sê meh rûniştim, ez bi xwe 
ve, bi dinya xwe ya hundirîn ve 
mijûl bûm û ev berhem derket. 
Çîrok min bi xwe afirand , lê min 
ji wêjeya gel pir sûd wergirt." 

Aslan pirtûka "Hayig"ê bi Za- 
zakî nivîsandiye, lê ji bo ku zêde- 
tir xwendevan bi karibin 
bixwînin, pirtûk bi Zazakî- Tirkî 
hatiye weşandin. 


♦ x\ ~ 

20 milyon Dolar li fîlmê 'Triage' hatin xerckirin 

'Triage' behsa pêşmerge û enfala Kurdan dike 

Farellê ku îskenderê Mezin lîst, niha bi Triagê berê xwe dide Kurdistanê û rastî jiyana pêsmergeyan tê 


Hewlêr (Rûdaw) - Fîlmê 'Triage' 
ku di sala 2009'an de hatiye be- 
lavkirin, behsa serpêhatiyên roj- 
namevanekî dike ku sala 1988'an 
de tê Kurdistanê û bi çavên xwe 
kampanyayên Enfalkirina Kurdan 
dibîne. Fîlm bêtir behsa bandora 
psîkolojîk a wî şerî û komkujiyê 
dike, ku wî rojnamevanî bi çavê 
xwe dîtibû. 

Aktorê navdar Collin Farrell 
rola rojnamevanê Îrlendî Mark 
Wellesh dilîze, ku di dema Enfal 
de hatibû nav pêşmergeyan li 
Başûrê Kurdistanê. Collin Farell 
derbarê vî fîlmî de dibêje: 
"Rola karakter pir giran bû, ji 
ber ku jiyana wî rojnamevanî 
ewqasî ne xweş bûye û rastî 
zerereke mezin a psîkolojîk 
hatiye Ev fîlm ji romaneke 
rojnamevanê Amerîkî yê nav- 
dar Scott Anderson ku behsa ban- 
dora şer li ser rojnamevan û 
peyamnêrên şer dike, hatiye wer- 
girtin. Fîlmê 'Triage' behsa şan- 
dina Mark û hevkarê wî David bo 
Kurdistanê, ji bo şopandina bûye- 
rên wê qirkirinê dike. Lê dema 
Mark bê hevkarê xwe vedigere 
welatê xwe, bandora şer û dîtina 
van hemû terman li Kurdistanê 


dibe sedemê têkçûna 
rewşa derûnî ya Mark û dema 
hevsera wî vêya dibîne hewl dide 
Mark asayî bike, lê ti çareseriyê 
nabîne. heta dema ku bapîrê hev- 
sera wî Lê dema xwe de tawanka- 
rekî mezin ê şerê îspanya bû, hewl 
dide Mark çak bike. 


Collin Farel di fîlm de rolê rojnamegerekî Îrlandî dilîze 


Collin Farell her roj tîne bîra rengê şîn jî bi wateya hêviya baş- 


xwe, ku çawa pêşmergeyên birîn- 
dar şikeft kirine nexweşxane û li 
wir bi alavên sade tên dermanki- 
rin û doktor bi pênûseke sihrî ya 
mezin birîndaran rengîn dike, 
rengê zer bi wateya wêya tê ku 
egera başbûna birîndar zêde ye û 


bûnê kêm e û birîndar di rewşeke 
xerab de ye. 

Hunermendekî Kurd di fîlm 
de heye 

Fîlm ku dema wî 99 xulek e, li 


îrlenda, îspanya û Belçîka hatiye 
kişandin û butçeya wî nêzîka 20 
milyon Dolar e û tenê hunermen- 
dekî Kurd bi navê Karzan Şarîban 
tê de beşdar dibe û rola pêşmer- 
geyekî dilîze. Vî flmî xelateke tay- 
bet di festîvala Toronto li Kanada 
di sala 2009'an de wergirt. 

Jibo fîlm 20 kîlo daye 

Li gor raportan, Farell ji bo fîlm, 
neçar bûye xwe zehîf bike û nê- 
zîka 20 kg ji giraniya xwe kêm 
bike. Nivîskar û derhênerê fîlmê 
'Triage' Denis Tankovich dixwaze 
bi rêya bereya şer bala temaşeva- 
nan bikşîne, lê fîlmê wî ewqasî bi 
awayekî sade hatiye çêkirin ku 
nikare bala jimareke zêde ya bî- 
neran bikişîne ser xwe. 

Xala lawaz a fîlmê 'Triage' ew e 
ku hurdekariyê zêde nade bîne- 
ran û tîbûna wan naşkîne, loma 
fîlmê navbirî nikare bikeve nav 
rêza fîlmên ku îsal bo wergirtina 
xelata Oscar hatine berendamki- 
rin. Herwiha xaleke lawaziyê ya 
din ew e ku bîner zû dizane pirs- 
girêka serekî ya vî rojnamevanî çi 
ye, loma zû dawî û encama fîlm 
bo bîneran tê naskirin. 

a Kurdistan - Israîl hat avakirin 



Bextiyar Mukiryanî: “Komele dibe pirek kulturî" 


Mistefa Çwartayî Köln 

R oja 26-27'ê Hezîranê, jimare- 
yek Kurd û Cihûyên ku ji 
welatên Ewrûpayê hatibûn, kon- 
feransa avakirina 'Komeleya Dos- 
taniya Kurdistan - Îsraîl' li bajarê 
Köln a Almanya li dar xistin. 

Roja yekem a konferansê bi ni- 
vîsîna bername û peyrewa kome- 
leyê û diyarkirina armancên wê 
derbas bû. Ji bilî beşdarên civînê, 
jimareyek Kurd û Cihû jî bi riya 
înternetê li Îsraîlê û hin welatên 
Ewrûpa beşdar bûn. Roja duyem 
a konfernasê jî bo nirxandina 
bername û peyrewa navîn a ko- 
meleyê û dengdana li ser made- 
yên wê û hilbijartina civatek giştî 
ji bo rêvebirina wê komeleyê ha- 
tibû terxankirin. 

Herçiqas rêveberên wê konfe- 
ransê ji mêjde ji bo avakirina ko- 
meleyê xebat dikirin jî, lê ji ber 
sedemên ewlekariyê bi nehênî ha- 
tibû hiştin û tenê kesên ku berê li 
ser avakirina komeleyê li hev kiri- 
bûn beşdarî konfernasê bûn. Jiber 


"Em hemû Kurdên dilsoz û netewî ne, 
armanca me ya mezin serxwebûna her 
çar parçeyên Kurdistanê ye" 


van sedeman navnîşana cîhê kon- 
fernasê ji kesî re nehatibû gotin û 
i dezgeheke ragihandinê jî ne vex- 
wendibûn. Lê rojek berî lidarxis- 
tina konferansê, Rûdawê bi riya 
peywendiya li gel yek ji amadeka- 
rên komeleyê di her du rojên kon- 
fernasê de amade bû. 

Sazî dikare dawî bi 60 sal 
parçebûna Kurdên Cihû bîne 

Çalakvanê berçav ê Komeleya 
Dostaniya Kurdistan - Îsraîl Bex- 
tiyar Mukiryanî, damezrandina 
wê komeleyê wek bûyerek dîrokî 
dihesibîne û wiha axivî: "Ev Ko- 
mele dikare dawî li wê veqetan- 
dinê bîne ku zêdeyî 60 sal Kurdên 
Cihû li Kurdistanê û xizm û miro- 
vên wan ji hev perçe kiriye." Mu- 
kiryanî di derbarê helwesta partî 
û rêxistinên Kurdistanî, bi taybet 
aliyên Îslamî û herwiha welatên 
cîran ku hertim Kurd wek dar û 
destekên Îsraîlê dihesibînin de 
wiha nerînên xwe anî zimên: 
"Dibe hinek partiyên Îslamî hebin 


bi awayekî kar bikin ku hemû tev- 
gerek rizgarîxwaz a Kurdistanê, li 
her cîhekî be, bi karekî baş ne he- 
sibînin. Lê hin nerînên azadîxwaz 
jî di nav îslamiyan de heye, wiha 
baş dizanin ku li gel Îsraîl pey- 
wendiya wan hebe." Navbirî Ko- 
mele wiha pênase kir: "Em 
Komeleyek rewşenbîrî û civakî 
ne, karê me xebata li ser çand û 
rewşenbîriyê ye, em giringiyeke 
zêde didin peywendiya dostane 
di navbera Kurdên Kurdistanê û 
sirgûnê û herwiha Kurdên Cihû 
yên Îsraîlê de bihêz bikin û bika- 
rin li Îsraîlê ji wan re xwendin- 
geha Kurdî vekin, kovar û 
rojnameyên Kurdî ji wan re çap û 
belav bikin." Li gor Mukiryanî, fê- 
deya wê komeleyê ji bo hemû 
Kurdan heye: "Komele dibe pirek 
ji bo peywendiyên kultûrî, dibe di 
dahatû de ji bo peywendiyên si- 
yasî jî bikêr bê." 

Serokê partiyek Kurdî jî di wê 
konferansê de beşdar bû û nex- 
wast navê wî yê rastîn bê eşkere- 
kirin, lê daxwaz kir em wî bi navê 
Armanc Kurdnejad bidin naski- 
rin. Bi baweriya Kurdnejad pê- 
wîstiya Kurdan bi vê heye ku li gel 
hemû dezgeh û dewletên cîhanê 
peywendiyên xwe xurt bikin û 
wiha berdewamî bi axaftina xwe 
da: "Îsraîl di gelek waran de li 
asta cîhanê rolê dilîzeflewra ez 
vêna karekî giring dizanim û 
gelek dirust e." 

Herçiqas piraniya welatên der- 
dora Kurdistanê - Sûriye jî li gel - 
peywendiyên eşkere û nehênî li 
gel Îsraîlê hene, lê dibe avakirina 
vê komeleyê gelek pirsgirêkan 
rûbirûyê Kurdan, bi taybet li gel 
welatên cîran bike ku herdem 
tevgera rizgarîxwaz a Kurd girê- 
dayî Îsraîlê bi nav dikin. Kurdne- 


jad wiha got: "Welatên cîran 
hezar sal in me dikujin. Gelo wan 
ji bo carekê jî be berjewendiya 
me berçav girtine, heta em hesab 
ji berjewendiyên wan re bikin? Ez 
wiha baş dibînim, her Kurdek li 
her cîhekî cîhanê dijî, ji bo berje- 
wendiya Kurdan hewlê bide pey- 
wendiyê li gel Îsraîlê çêbike." 

Li gor Kurdnejad gelê Kurd wê 
pêşwaziyê li vî karê wan bike: 
"Her kesê ku îro rewşa siyasî şi- 
rove bike û berjewendiya Kurd 
berçav bigre, wê jê hez bike. Yên 
ku vêya wek metirsî dihesibînin, 
bila hinek bifikirin. Dewletên îs- 
lamî bi xwe peywendiyan li gel îs- 
raîlê çêdikin û balyozxaneyên 
Îsraîl li welatên wan heye. Divê 
fêm bikin ku peywendiya me ne li 
dijî ti kesî ye." 

/# Em hemû Kurdên dilsoz û 
netewî ne" 

Kurda Cihû Sara Şapûrî ji 
Fransa hatibû ku tevlî konferansê 

— Rapirsîn - 


bibe. Sara bibîranî ku Kurdên da- 
niştvanên Kurdistanê û Îsraîlê 
yekhelwêst in û ji bo serxwebûna 
Kurdistanê hêviyek wan a wek 
hev heye û got: "Em hemû Kur- 
dên dilsoz û netewî ne, armanca 
me ya mezin serxwebûna her çar 
parçeyên Kurdistanê ye." 

Sara berevajî wan kesan difi- 
kire ku bawer in peywendiyek 
wiha ne di hevsengiya navbera 
herdu aliyan de ye, Îsraîl dewle- 
tek bihêz û Kurd jî neteweyek bê 
dewlet e û wiha axaftina xwe do- 
mand: "Me û Îsraîlê dijminên 
hevbeş û berjewendiyên hevbeş 
hene. Pirsgirêka Kurd meseleya 
mezin a Rojhilata Navîn e, dewle- 
tên din giringî ji vê pirsê re ne- 
dane. Îsraîl bi riya giringîdana 
pirsgirêka Kurd dikare berjewen- 
diyên mezin ji xwe re dabîn bike." 

Kameran Kerîm ku demek zêde 
ye ji bo avakirina vê komeleyê di- 
xebite, ne bawer e damezrandina 
Komeleya Dostaniya Kurd - Îsraîl 
pirsgirêkan ji bo Kurdan derxe 
holê û da xuyakirin: "Pirsgirêkan 
çênake, peywendiyên dewletên 
Ereb bi xwe li gel Îsraîlê hene, rê- 
xistina me rewşenbîrî ye, em karê 
siyasî nakin û wê peywendiyên 
me çandî bin." 


'Bila Kurd peyvendiyên xwe 
yên bi Îsraîl re xurtir bikin' 


Amsterdam (Rûdaw) - Di 

beşa Holandî ya Rûdawê 
[www.rudaw.nl] de rapirsiyek 
derbarê pêwendiyên Îsraîl-Tir- 
kiye û Kurdan hat lidarxistin. 
Qasî 250 xwînerên Rûdawê 
beşdarî rapirsiya bi navê 'Têkî- 
liyên Tirkiye û Îsraîl têk diçin. 
Kurd divê sûd ji rewşê bigirin?' 
bûn. 

Ji xwînerên beşa Holandî ji sedî 
39.9 bawer dikin ku divê Kurd 
peyvendiyên baş ligel Îsraîl pêk 


bînin û sûd ji têkçûyîna pey- 
vendiyên Îsraîlî-Tirkî bigirin. Ji 
sedî 12.1 dibêjin sûda Kurdan 
di tiştekî dî de ye û bila Kurd 
durûtiya Tirkan -di warê rewşa 
Filîstinî û Kurdan de- bide pêş. 
Komeke dî ji xwîneran bawer 
nake ti sûd di krîza siyasî ya di 
navbera Enqere û Quddus de ji 
bo Kurdan hebe. Yek ji çaran jî 
bawer dike ku ti eleqa qels- 
bûna peyvendiyên Tirkiye û îs- 
raîl bi Kurdan ve tune ye. 



Civîna Komeleya Çand û întegrasyonê ya Kurd a li Luzernê 


Robîn Botî 

K omeleya Çand û întegrasyonê 
ya Kurd a li Luzerna Swîs- 
reyê, di sala 1989'an de bi sed hê- 
viyan hatiye avakirin. Komele bi 
armanca ku Kurdên derdora Lu- 
zernê bi çand û hunera xwe bi hê- 
sanî xwe di nava sîstema 
Swîsreyê de întegre bikin, dame- 
ziriye. 


Komeleya Çand û întegrasyonê ya Kurd a li Luzernê 

“Swîsreyî gelek tiştan meraq dikin..." 


întegrasyon li Swîsreyê jî 
gelekzore 

Xebatkarê komeleyê, Mihemed 
Kiliç, da zanîn ku komele hewl 
dide têkiliyek xurt di navbera 
Kurd û Swîsriyan de çêke, "Wek 
hemû welatên Ewrûpayê, înteg- 
rasyon li Swîsreyê jî gelek zor e, 
her roj qanûnên dijwar ji bo me 


biyaniyan derdixin , lê dîsa jî em 
hewl didin ku di navbera Kurd û 
Swîsriyan de bibin pireyek..." 

Organîzasyonên gogê, lîstina 
dama, bîlardo û kişikê têne 
çêkirin 

Kiliç lê zêde dike ku gelek Swîs- 
reyî bi xwe jî tev li şahî, semîner 
û çalakiyên wan dibin û agahiyan 
werdigirin, "Swîsreyî gelektiştan 
meraq dikin û dixwazin zûka fêr 
bibin. Xwezî me jî wek wan 
meraq bikira. Gelek caran tên ko- 
melê, em ji wan re behsa ziman û 
çanda xwe dikin. An jî gelek caran 
em di çalakiyên bajêr de dezge- 
hên xwe vedikin û hewl didin ku 
komela xwe û çand û hunera xwe 
bi xelkên bajêr bidin naskirin..." 


Komele car caran bi taybetî hin 
çalakiyan ji bo jin, zarok û ciwa- 
nan jî çêdike. Ji bo wan plan û 
projeyên nû amade dike. Di bin 
navê komelê de organîzasyonên 
gogê, lîstina dama, bîlardo û ki- 
şikê têne çêkirin, "Gelek caran bi 
armanca xurtkirina pêwendiyên 
di navbera ciwanên Kurd de, tûr- 
nûvayên bîlardo, kişik û gogê çê- 
dibin. Têkiliyek germ çêdibe û bi 
taybetî bala ciwanan dikişîne. Lê 
niha havîn e, herkes diçe diçe 
bêhnvedanê..." 

Bîranînên şehîdên Kurdistanê, 
taziyên endamên komelê, şahî û 
rojbûnên Kurdan jî di nava xeba- 
tên komelê de ne. Bi vî awayî 
Kurd di şîn û şahiyan de jî piştgi- 
riya hev dikin. Dîsa herî dawî ko- 
mele tev li rojên koçberan bû. Bi 


vî awayî komele di hemû çalaki- 
yên li bajêr de dixwaze aktîv be û 
hebûna Kurdan bide naskirin. 

"Ma berê yekî Şirnexî çi diza- 
nibû ku li Mereşê jî Kurd 
hene" 

Yek ji xebatkarê komelê Mihe- 
med Kiliç, ji Dîlokê ye, bi me re 
Kurdiyek zelal dipeyive, lê gazinc 
dike ku Kurd bi hev re bi Tirkî 
diaxivin, "Helbet em nikarin zi- 
manê Tirkî li komelê qedexe 
bikin, lê armanca me ew e ku ko- 
mele bibe cihê dengê zimanê 
Kurdî. Lê li Ewrûpayê dîsa Kur- 
dên Bakur bêtir hay ji hev, ji zi- 
manê hev dibin, ma berê yekî 
Şirnexî çi dizanibû ku li Mereşê jî 
Kurd hene..." 

Sênatorê polonî Yan Olêx: 


Em amade ne ezmûna xwe pêşkêşî Kurdistanê bikin 


Olêx ragihand ku ezmûneke Polonya ya dirêj di warê sîstema îdarî de heye û dikarin 
di gelek waran de zanebûna xwe ya bazirganî û aborî bînin Kurdistanê 


“Welatê me welatek xwedî demokrati- 
yeke ciwan e, temenê wê bîst sal e. Di 
demokratiyeta me ya nû de ti cudahî 
di navbera senatorekî û welatiyekî de 
tune ye” 



JT'u mirov bixwaze serdana se- 
l\ natorê polonî Yan Olêx (59) 
bike, pêwîst e mirov bi tirimbêlê 
dora bîst kîlometran derkeve der- 
veyî bajarê Şçêçîn li sersînorê Po- 
lo nya-Alma nyayê. 

Polonya di bîstsalên dawî de, ji 
dema têkçûna sîstema Komunîst, 
guhertinine mezin pêk anîne. Lê 
perçeyê dawî ji rêya ber bi mala 
Yan Olêx de ewqas ne birêkûpêk e, 
ku em mecbûr dibin tirimbêla 
xwe hêdê-hêdî li qiraxa kolanê 
bajon. Lê evyek lê hêjaye. Çimkî 
dema mirov digihê armanca xwe, 
mirov xwe mîna li gundekî Kur- 
distanê hest dike: Heta ku çavên 
mirov diçin, mirov zevî û daran 
dibîne. 

Di nava vêşînahiyê de villayeke 
pir mezin ciyê xwe girtiye. Yan 
Olêx li vê derê dijî, eger ew ji bo 
xebata xwe ya siyasî ne li pay- 

S-e- 


texta Polonyayê Warşowayê be. 
Yan Olêx endamê Partiya " Plat- 
forma Obywatelska" (Platforma 
Welatiyan) a desthilatdar e. Ev 
partî hikûmeta Polonî ya niha 
pêk tîne û ihtîmaleke pir mezin 
heye ku di hilbijartinên seroka- 
tiyê de, serokê nû jîji partiya Yan 
Olêx be. 

Piştî ku Olêx pêşwaziya me dike 
û xanima wî bi xwe çaya bi ley- 
mûn ligel hin şêraniyên polonî 
pêşkêşî me dike, em dest bi hev- 
peyvîna xwe dikin. 

Rûdaw: Birêz sênator Yan 
Olêx, li Rojhilata Navîn kola- 
nên ku diçin malên kesên ber- 
pirsyar rast û bê pirsgirêk in. 
Çima kolana ku tê mala te, tije 
goncal in? 

Yan Olêx: (Dikene) Welatê me 
welatek xwedî demokratiyeke 

Senator Yan Olêx gelekî girîng dibîne ku desthilat bê belavkirin û gel besdarî siyasetê bibe 


ciwan e, temenê wê bîst sal e. 
Gelek tişt hene em hîn negihane 
li vî welatî bikin. Di demokrati- 
yeta me ya nû de ti cudahî di 
navbera senatorekî û welatiyekî 
de tune ye. 

Ji bo we çend dijwar bû ku 
hûn bigihên asta hûn îro tê de 
ne? 

Di bîst salên dawî de me gelek 
guhertin pêk anîn. Lê hîn gelek ji 
me re maye ku em bigihên asta 
Ewrûpî. Me bunya tehtî û her- 
wiha sîstema siyasî ya welatê 
xwe bi tevayî guhert. 

Berê hertişt milkê dewletê bû, 
me dest bi prosesa milkiyeta prî- 
vat kir û me bi dawî anî. Hîn bîst 
sal ji me re divên ji bo em asta 
welatê xwe bigihînin asta Ewrû- 
paya pêşketî. Hişmendiya kevn li 
cem welatiyan astenga herî 
mezin e li pêş pêşveçûnê. Miletê 
me heta niha baş ji sîstema aborî 
ya azad tênegihiştiye. 

Herêma Kurdistanê çawa di- 
kare ji ezmûna we sûdê bi- 
gire? 

Demokratî ew e ku beşek pir 
mezin ji civakê di avakirina pro- 
sesa siyasî ya welêt de beşdar e. 
Ji ezmûna xwe em dizanin ku 
xala herî giring perwerdekirina 
civakê ye. Pêşveçûn bêyî azadiya 
aborî pêk nayê. Nabe ku dewlet 
dê û bavê welatiyan be. 

îro kesên populist derketine, 
sozên pir mezin didin xelkê, ku 
nikarin wan bi cî bînin. Ew hiş- 
mendiya welatiyên netêgihiştî ji 
bo berjewendiyên xwe bi kar 
tînin. Ew tenê dixwazin bigihên 
desthilatê. Eger di nav civakê de 
hişmendî peyda nebe, wê gelek 
zehmetiyan bibîne. Ji ber vê 
yekê: Perwerdekirin, perwerde- 
kirin û dîsa perwerdekirin. Divê 


80 ji sedî ji xebatên alavên ragi- 
handinê bi perwerdeyê ve girê- 
dayî bin, ji bo zarokên biçûk heta 
kesên temen mezin. Tenê hingî 
welatî wê demokratiyê fêm 
bikin. Hingî welatî bi xwe beşdar 
dibe û li bendî hikûmetê namîne 
ku hertiştî bide wî. 

Gelo di kîjan waran de Kur- 
distan dikare ji Polonyayê 
sûdê bigire? 

Ezmûneke me ya dirêj di warê 
sîstema îdarî de heye. Em dika- 
rin di vî warî de konsêptên 
amade yên serketî pêşkêşî Kur- 
distanê bikin. Berî Şerê îraqê 


em gelekî dixwazin berê xwe 
bidin Rojhilata Navîn. 

Di sîstemên demokrat ên 
ciwan de welatî gelek caran 
ji desthilatê ne razî ne. We li 
Polonyayê çi kir da ku hûn 
welatiyan razî bikin? 

Rêya herî baş ew e ku tu gel 
beşdarî siyasetê bikî. Divê dest- 
hilat bê belavkirin û ne tenê li ci- 
yekî be. Dema mirov desthilatê 
dabeş dike, berpirsyarî tê dabeş- 
kirin û nerazîbûn û rexneyên 
welatiyan kêmtir dibe. 

We dawiya sala borî serdana 


Di bîst salên dawî de me gelek guhertin pêk anîn. Lê hîn 
gelek ji me re maye ku em bigihên asta Ewrûpî. Me bunya 
tehtî û herwiha sîstema siyasî ya welatê xwe bi tevayî gu- 
hert. Berê hertişt milkê dewletê bû, me dest bi prosesa mil- 
kiyeta prîvat kir û me bi dawî anî 


dora sî hezar welatiyên Polonî li 
îraqê kar dikirin. Em dikarin di 
gelek waran de zanebûna xwe ya 
bazirganî û aborî bînin Kurdis- 
tanê. Bi taybetî di warê berhe- 
mên çandiniyê de îmkanine me 
yên pir mezin hene, em dikarin 
wan bişînin ji Kurdistanê re. 

Çima ta niha bazirganên Po- 

lonî neçûne Kurdistanê? 

Tevî ku di van bîst salên dawî 
de guhertinên mezin li welatê 
me pêk hatine, lê hişmendiya 
kevn a li ser Polonyaya Komûnîst 
li Rojhilata Navîn maye. Têkili- 
yên me yên gelekî baş bi Amerî- 
kayê re hene, em welatekî 
demokrat in û beşek ji hevben- 
diya demokrat in. Kêmaniyên me 
jî hene. Me ta niha bêtir hêza 
xwe ji bo Ewrûpa terxan dikir û 
Rojhilata Navîn piştguh dikir. Lê 


Kurdistanê kiribû. Serdana 
we çawa bû? 

Bala min kişand ku xelkên li wir 
tim dev bi ken bûn. Ev tiştekî pir 
girîng e. Ev nîşan e ku Kurd li ser 
rêya rast in. Herwiha liva avaki- 
rinê ya pir mezin bala min kişand. 
Eger Kurd wiha berdewam bikin, 
wê teqez bi ser kevin. 

Min li Kurdistanê dît ku gelek 
welatan ji ber sedemên ewleka- 
riyê konsulxaneyên xwe li Hew- 
lêrê vekirine. Dema ez vegeriyam 
min ji Wezareta Derve pirsî bê 
çima welatê me ta niha bê konsul- 
xane ye. Bersiv ji min re hat ku ji 
meha Gulanê û pê ve konsulxa- 
neya Polonyayê li Hewlêrê vedibe. 
Hêvîdar im ku niha vebûbe. 

Hevpeyvîn: Sîrwan H. Berko 

Hevpeyvîn bi hevkariya Xweşnav Têlo 
û Prof. Dr. Kesra Nermend pêk hat. 
































12 


Navnetewî 


Sêşem | 6 Tîrmeh 2010 


Leşkerên Sûriyê ji ber 
nexweşiyan dinalin 


Jimarek zêde ya 
leşkeran nexweş in, 
zikê wan diçe, 
vedireşin û dimirin. 
Sedem: xwarina 
kêm û xerab, ava 
lewitî, nebûna cihê 
şûştinê û hewaya 
germ 

Besam Mistefa 

L i gor çavkaniyên leşkerî yên bi- 
lind, Serokkomar û Serokê 
Giştî yê Artêş û Hêzên Cekdar ên 
Sûriyê Beşar Esad, ji ber belav- 
bûna nexweşiyan di nav yekîne- 
yên artêşê de fermanek nehênî 
daye serkirdayetiyên artêşê ji bo 
rawestandina meşqa leşkerên ku 
nû tevî leşkeriyê dibin. 

Hinek kesên nêzîkî artêşê ji bo 
malpera 'Nîdaa Sûriye' ragihan- 
din ku cîh di nexweşxaneyên leş- 
kerî yên ser bi Wezareta Bergiriyê 
ya Sûriyê li Şamê de nemaye. Jima- 
rek zêde ya leşkeran ji ber nexwe- 
şiyê jehrîbûn, bêtaqetî, êşa 
hinavan û zikçûnê dinalin. 

Li gel ku ji sedî 75-80 ji butçeya 
Sûriyê ji bo artêşê diçe jî, ku dike 
nêzîkî 6 milyar Dolar, lê sedemên 
serekî yên derketina van nexweşi- 
yan li gor bizîşk û çavkaniyên bi- 
zîşkî, xwarina kêm û xerab, ava 
lewitî, nebûna cihê şûştina leşke- 
ran û herwiha keş û hewaya germ 
a Sûriyê ye. Her 8 leşker taştêyek 



Li Sûriyê 20 milyon kes dijîn û hejmara leşkerên artêşê 600 hezar e 


ku ji 8 lib zeytûn, 4 nan û 200 gm 
helawe pêk tê, dixwin. 

Leşkerekî nexweş jî da zanîn ku 
bi awayekî hovane û dirindane 
reftar li gel leşkerên nû di dewre- 
yên meşqê de tê kirin: "Dema leş- 
ker tevî dewreyê dibe, nêzîkî du 
hefteyan bê şûştin dimîne, tenê 
her leşkerek dikare rojane nîv 
lître av bi kar bîne." 

Artêşa Sûriyê ya ku tevî hebûna 
îsrailê li kêleka Sûriyê û dagirki- 
rina Girê Golanê piştî şerê 
1973'an ti şerê din nekiriye, vê da- 
wiyê neçar ma jimarek pir zêde ya 
leşkerên nû wergire. Piştî derke- 
tina efûya ji aliyê Beşar Esad ve, di 
destpêka îsal de bi sedan hezar 
bazdayî û binpêkerên ku di dema 
xwe de tevî xizmeta leşkerî nebû- 
bûn, tevî artêşê bûn. Niha 20 mil- 
yon kes li Sûriyê dijîn û 600 hezar 
ji wan leşker in. 

Di nav artêşa Sûriyê de gelek 
leşkerên Kurd jî hene ku neçar in 
li gor yasa Sûriyê tevlî artêşê 
bibin, lê Kurdên bê nasname tevlî 


artêşê nabin. Piştî raperîn û ser- 
hildana 12'ê Adara 2004'an, ji bo 
demek taybet çek ji leşkerên Kurd 
hatibû standin û ji wê demê û heta 
niha, nêzîkî 40 leşkerên Kurd 
hatin kuştin. Kurd guman dikin 
ew bi destê berpirsên xwe bi xwe 
hatibin kuştin û êdî malbata ku 
zarokekî wan here leşkeriyê, li 
benda termê kurê xwe dimîne. 

26'ê Nîsana 2005'an, derbeyek 
din pişta artêşa Sûriyê şikand. 
Piştî nêzîkî 30 salî li Lubnanê ma 
û li gor hinek Lubnaniyan wek 
'hêza dagirker' dihat binavkirin , 
neçar ma rahêje kel û pelên xwe û 
vegere Sûriyê. 

Li gor çavdêran, êdî artêşa Sû- 
riyê di rewşek xeter de ye û bi vî 
awayê niha û gendeliya dezgeha 
leşkerî, nikare ji bo şer û cengan 
amade be. 

Xizmetguzariyên bizîşkî jî li nav 
artêşê pir xerab in. Berevajî efser 
û payeberzên artêşê ku her tişt ji 
wan re tê dabîn kirin, lê leşker ji 
her tişt bêbeş in. 


James Jeffrey dibe Balyozê Amerîka li îraqê 


Hewlêr (Rûdaw) - Serokko- 
marê Amerîka Barrak Obama, 
roja 25'ê Hezîranê ragehand ku 
James Franklin Jeffrey dibe Bal- 
yozê Amerîka li îraqê. Jaffrey ji 
sala 2008'an şûnde wek Balyozê 
Amerîka li Tirkiyeyê ye. Dibe ku 
destnîşankirina Jeffrey, Amerî- 
kayê rûbirûyê çend pirsgirêkan 
bike. 

Bi destnîşankirina navborî bo 
posta herî bilind a Amerîka li 
Iraqê tê çavêrekirin ku Amerîka 
ji dêlva nêzîkbûn bi îranê re wê 
bo nêzîkkirina îraqê ji Tirkiyê re 
hewl bide. Amerîka wê bi yeke- 
mîn pirsgirêka civaka siyasî ya 
Iraqê re bê rûbirû. îraq welatek 
e ku dilsozên îranê (Şîî) piraniya 
hevwelatiyên wî welatî pêk tînin. 
Niha hemû Şîiyan bihev re piştî 
hilbijartinê hevalbendiyeke me- 
zin pêk anîne ku tê çaverêkirin 
hikûmetê pêk bînin. 

Destnîşankirina Jeffrey ku hê 
pêwîstî bi dengê erênî yê Kon- 
gress a Amerîka ye, wê mifteya 
Balyozxana Amerîka li îraqê 
werbigre. Jeffrey gelek bi başî zi- 
manê Tirkî dizane, di dema 33 
salên karkirina xwe de postên wî 



james Jeffrey 

yên herî zêde li Tirkiyê bûye. 
Karê wî yê yekemîn sala 1985'an 
destpê kir. Li gor malpera Weza- 
reta Derve ya Amerîka, Jaffrey 
yek ji rawêjkarên herî mezin ên 
taybet bi ewlekariya nîştimanî 
ya Amerîka ye. 

Jaffrey sala 2008'an de wek 
Balyozê Amerîka di axavtineke 
xwe de, alîgirî û ecêbmayîna xwe 
beramberî Mustefa Kemal Ata- 


turk anî ziman û wek qehreman 
binav kir. Jaffrey da zanîn ku Tir- 
kiye û Amerîka ji sala 1923'an 
şûnde dostê hevdû ne ku piştî 
hilweşîna împratoriya Osmanî 
sala avakirina Komara Tirkiyê 
bû. 

Lê ramanên Ataturk ku dewle- 
teke nejadperest a Tirk li ser hat 
avakirin, dîroka herî tarî û reş bo 
Kurdên Bakurê Kurdistanê bi 
xwe re anî. Ji sala 1923'an virde 
Kurd rûbirûyê mirin û girtin û 
înkarkirina nasnameya netewî 
bûn. 

Jaffrey got: "Di demekê de ku 
Amerîka û Tirkiye li ser wan 
pirsgirêkên rûbirûyê wan dibin, 
bihev re kar dikin, dikare li gor 
wan prensîban bimeşin ku Ata- 
turk gelek zanayane piştgirî dida 
wan." 

Li aliyê din James Jeffrey, de- 
mekê berî jî di hevpeyvînekê de 
ligel Rojnama E1 Ray El- Alam a 
Kuweytî nerînên xwe tîne ziman: 
"Yekparçebûna Iraqê bi federa- 
liyê tê parastin, lewra emê hewl 
bidin welatên herêmê jî ji wêya 
têbighînin ku hincetên me ji bo 
wê meseleyê çi ye." 


Doza Eyad û keçek 14 salî ya Brîtanî 
li pêş dadgehê bû 

10 sal zindan 
û hukmê dersînorkirinê 


P enaberekî Iraqî ku keçek 
Brîtanî ya 14 salî revandibû 
û dûre destdirêjiya seksî biribû 
ser; ji bo dema 10 salan hat zin- 
dankirin û piştî xilaskirina 
hukmê wî, wê ji bo Iraqê bê 
dersînorkirin. 

Eyad. E. M. (38) di sala 
2007'an de êrîş biribû ser wê 
keçikê û ji aliyê dadgehê ve bi 
tometa revandin û destdirêjiya 
seksê hatibû tawanbarkirin. 
Parêzerê Eyad ku pêdagiriyê 
dike Eyad bê tawan e û ti karê 
xelet nekirine, ragihand ku ewê 
li dadgehê hewl bide vê tawanê 
ji ser Eyad rake. 

Dozgerê giştî di doza Eyad de 
jî daxuyand ku di roja bûyerê 
Eyad bi otombîla xwe sê keçên 
rewal hilgirtiye û piştre li gor 
axavtinên keçan, Eyad ji wan re 
gotiye ku navê wî Alex e û te- 


menê wî 27 sal in. Dozgerê 
Giştî Nicolas Davis wiha dirêjî 
bi axavtina xwe da: "Piştre ta- 
wanbar du keçan dadixe û berî 
ku keça sêyem ji otombîlê da- 
keve, Eyad otomobîla xwe bi 
lezgînî dajo û qurbaniya xwe 
direvîne." 

Eyad piştre du caran di hun- 
dirê otombîla xwe de destdirê- 
jiya seksî biriye ser wê keça 14 
salî. Lê Eyad li pêş dadgehê ra- 
gihand ku ew wê rojê qet ne- 
çûye wê cihê. Dozgerê giştî got 
ku dadgehê gelek belgeyên 
tekez bidest xistine û loma bir- 
yara xwe li dijî Eyad girtiye: Bel- 
geyên qurbaniyê û DNA ya Eyad 
bi kirasê keçê ve, tomara gotû- 
bêjên mobilê didin îspatkirin 
Eyad di dema bûyerê de li wî 
cihî bûye ku keçek dibêje Eyad 
destdirêjiya seksî biriye ser. 


Şer êdî di qada sîber de didomin 


D i serî de Amerîka û gelek 
dewletên pêşketî artêşên 
xwe li gor şerên sîber amade 
dikin û stratejiyên bi vî awayî 
ava dikin. 

Li gor agahiyên ku Matthias 
von Hein di malpera dezgeha 
fermî ya Almanyayê 'Deutsche 
Welle' de radigihîne, rêxistinên 
îstihbaratî û artêşên dewletên 
pêşketî ji mêj de ye ji metirsiya 
sîber agahdar in. Serokê Ame- 
rikayê Barrack Obama di axaf- 
tineke xwe ya derbarê 
ewlekariya înternetê de sala 
borî anîbû ziman ku ewlekariya 
înternetê çiqas bidest bixin, wê 
jiyana aborî û sosyal jî ewqas 
pêşbikeve. Obama di axaftina 
xwe de destnîşankiribû ku îro 
şebekeyên gazê, elektrîkê, 
rêyên hesinî, ezmanî û li erdê 
hemû bi torên înternetê ve gi- 
rêdayî ne û ji ber vê yekê jî cav- 
kaniyên mirovahiyê di bin 
metirsiyê de ye. 

Pentagon li çareseriyê 
digere 

Li Amerikayê Serokê Ajansa 
Ewlekariya Netewî Keith Ale- 
xander di meha Gulanê de pê- 
şengiya saziyeke nû di qada 
ewlekariya sîberî de kir. Ale- 
xander di destpêka Hezîranê 
de raporek amade kiribû û 
destnîşankiribû ku rojê 6 mil- 
yon kes bi rêya înternetê hewl 
didin ku îllegal bikevin nav sîs- 
temên Wezareta Parastinê ya 
DYA, Pentagonê. 

Alexander di raporê de her- 


wiha gotibû ku dewlemendî û 
pêşketina Amerikayê herwiha 
dibe sedemên êrîşê sîberî li ser 
vî welatî. „Artêşa me di bin xe- 
tereke mezin de ye, gelek karên 
xwe yên wek kontrol, agahî, 
operasyonên veşartî û lojîstikê 
bi rêya înternetê dimeşîne. 
Tenê Wezareta Parastinê ji bo 
ewlekariya 15 hezar tor û zê- 
deyê 7 milyon kompûterên gi- 
rêdayê înternetê berpirsiyar e." 

Wezîrê Parastinê Roberts 
Gates jî piştê vê raporê ragi- 
hand ku wê hêjmara karkarên 
ku ewlekariya komputeran 
dikin, zêde bikin. Li gor pispo- 
ran sedemê zêdekirina karke- 
rên ewlekariya înternetê 
tişteke din e. Ew di wê bawe- 
riyê de ne ku artêşên dewletên 
pêşketî dixwazin ku di qada 
sîber de li ser êrîş û parastinê 
hewldanan pêkbînin. 

Pisporê teknolojiyê yê Alman 
Sando Gaycken jî têkez dike ku 
nêzikê 140 welat niha amade- 
kariyên bernameyên şerê sîber 
dikin. Di artêşên mezin de niha 
bi hezaran tîmên hacker hene. 
Li Amerikayê ev hêjmar li dor 
10-15 hezaran e, li Çinê dibe ku 
zêdetir be; ji bilî hackeran, psî- 
kolog, muhendis û pisporên 
cûrbecûr hene. 

Şirketên çekfiroş jî di hêla 
ewlekariya sîber de dest bi pro- 
jeyên bi milyaran kirine. Mînak 
tenê di fîrmaya Amerîkî Rayt- 
heon de 75 hezar kes ji bo vê 
hêlê kar dikin. Şirketa navorî di 
sala 2009'an de ji van projeyan 
nêzikê 20 milyar Euro kar kir. 

Şêx Seîd Dîyarbekir de bi hîrê parçeyî 



85 serrî ra pey, Dîyarbekir de dardekerdişê Şêx 
Seîdî û kurdanê bînan hetê grûbanê cîya-cîyayan 
yê kurdan ra bi refleksanê cîya-cîyayan yad bi 


'nsneiellW^'iîSSu? 


Şêx Seîd iî şehîdê serra 192 5î verê berê Olî Camîya Dîyarbekirî de yad bîy 


Dîyarbekir (Rûdaw) - Se- 

rekê hereketê kurdan yê 
serra 1925Î Şêx Seîd badê 
85 serran emser Dîyarbe- 
kir de hetê hîrê grûbanê cî- 
yayan ra bi hawayêko 
cîya-cîya ame yad kerdene. 

Grûba verêne ke Dîyar- 
bekir de Şêx Seîd û şehîdê 
bînî yê serra 192 5î yad ker- 
dîy, Grûba Diyalogî ya 
Dîcle-Feratî (Dicle-Firat Di- 
yalog Grubu) bî. Berdevkê 
TEVKURDî Sebahedîn 


Korkmaz, serekê şaxa HAK- 
PARî yê Dîyarbekirî Arif Se- 
vinç û gelek sîyasetvanê 
bînî zî tede, şêlikêka qele- 
balixe roja 28.06.2010, 
badê nimajê teştareyî verê 
berê Olî Camîya Dîyarbe- 
kirî de kom bî û îdamker- 
dişê Şêx Seîd Efendî û 47 
embazanê ey protesto 
kerd. Yadkerdiş de seba 
ruhê Mela Mistefa Berzanî, 
Qazî Mehemed, Seîdê 
Kurdî, Seyîd Riza, Şêx Seîd 


û heme şehîdanê Kurdîs- 
tanî fatîha ameye wendene. 
0 dewleta tirkan ra ame 
waştene ke gorra bawka- 
lanê kurdan eşkera bikero. 

Kombîyayîş de berdevkê 
platformî Muhyedîn Bat- 
manli, keyê Xalit Bekgê 
Cibrî ra nuştox û sîyasetvan 
Tehsîn Sever û sîyasetvan 
Îbrahîm Guçluyî qisey kerd. 

Na grûbe roja 
26.06.2010 de zî salona 
veyveyî ya Kaplanî de der- 


heqê şehîdanê serra 1925Î 
de yew konferans viraştbi. 
Konferans de Abdulîllah 
Firat, Tehsîn Sever û Silê- 
man Kurşunî qisey kerdbi. 
Qasê 250 kesî beşdarê kon- 
feranse bîbîy. 

Ganî merdim bido zana- 
yene ke, nê derûdorî bîy 
panc serrî Dîyarbekir de 
Şêx Seîd û şehîdanê bînan 
yê Kurdîstanî yad kenê. 
Reya verêne roja 
29.06.2006 de, binê na- 
meyê komela Kurd-Komî 
de, verê berê Olî Camî de 
Şêx Seîd û şehîdê serra 
192 5î amebîy yad kerdene. 

Emser Dîyarbekir de 
grûba diyine ke Şêx Seîd 
yad kerd, Partîya Aştî û De- 
mokrasî BDP û derûdorê 
aye bîy. Na grûbe plan 
kerdbi ke roja 29.06.2010 
de salona Merkezê Kulturî 
yê Cegerxwînî de saete 


14.00 ra hetanî 17.00 pane- 
lêk organîze bikero. Şan de 
saete 19.00 de zî meydanê 
Berê Koyî de mewlid bido 
wendene. Panelê BDP vira- 
zîya la seba mewlidî walî- 
yîya Dîyarbekirî destûr 
nêda. 

Panel de, seba nêdayîşê 
destûrî, hukmatê AKP ame 
protesto kerdene. Çîyêko 
balkêş zî no bi ke beşdaranê 
panelî ra merdimêk bi na- 
meyê Felat Özsoy ke xo sey 
torinê Şêx Seîdî da şinasna- 
yene, hetê Grûba Diyalogî 
ya Dîcle-Feratî ra yadker- 
dişê Şêx Seîdî bi "provaka- 
torîye" sucdar kerd la nêda 
zanayene ke yadkerdişê 
înan senî û çira beno prova- 
katorîye. Ganî merdim naye 
zî vajo ke derûdorê Partîya 
Aştî û Demokrasî (BDP), na 
reya verên a ke Şêx Seîdî 
yad kenê. 


Grûba hîrêyine ke 
Seîd yad kerd, komela I 
tazafan (Mustazaf-Der)* 
ke esas bi nameyê Hîzbul- 
lahî yena nas kerdene. Na 
grûbe zî reya verên a ke 
wazena Şêx Seîdî yad bi- 
kero. Mustazafan (Hîzbul- 
lahîyan) waşt ke meydanê 
Berê Koyî yê Dîyarbekirî de 
yew beyanatê çapemenîye 
biwanê la mudirîyetê asa- 
yîşê Dîyarbekirî destûr 
nêda înan zî. Grûba musta- 
zafan meydanê Berê Koyî 
de kom bîy, berpirsîyaranê 
komele malumatêko kil- 
mek da ke beyanatê înanê 
çapemenîye ameyo betal 
kerdene û dima vila bîy. 

Bi no qayde, 85 serrî ra 
pey, Dîyarbekir de darde- 
kerdişê Şêx Seîdî û kurdanê 
bînan hetê grûbanê cîya-cî- 
yayan yê kurdan ra bi ref- 
leksanê cîya-cîyayan yad bi. 


Platformê Abantî: 

Ganî wesayet wedarîyo 

Platformî da zanayene ke zihnîyetê 
wesayetî cuya rojane ser o bi hawayêko 
rutîn sîrayet keno. Seba wedartişê naye 
ganî sîstemê mufredatê perwerdekerdişê 
merdiman newe ra tenzîm bibo 


Anqara (Rûdaw) - Platformê 
Abantî emser reya 22. Abant de 
bi sernameyê "Wesayet û De- 
mokrasî” kom bi û netîceyê kom- 
bîyayîşî de beyanatêk ke 16 
madeyan ra yeno pê weşana. Te- 
maya sereke ya beyanatê Plat- 
formê Abantî yê 22. hewanayîşê 
rejîmê wesayetî bi. 

Kombîyayîşê 22. yê Platformê 
Abantî ke rojanê 25-27.06.2010 
de Abant de binê sernameyê 
"Wesayet û Demokrasî” de vira- 
zîya, seba tesfîyekerdişê nîzamê 
wesayetî çareyî amey pêşkêş 
kerdene. Platform de ame waş- 
tene ke brokrasîyê leşkerî bigê- 
rîyo binê kontrolî û peynî ro 
rewşa şîdetî bêro ardene. Meh- 
kemaya Qanûnê Bingehînî zî 
ameye îqaz kerdene ke, selahî- 
yetê aye çin o ke îqtîdarî teftîş bi- 
kero. 

Platform de nê fikrî vejîyay 
meydan: 

Şîdet vernî ro çarekerdişê me- 
seleya kurdan û aştîya cematkî 
gêno. Ganî azadîyî hîna vêşî bêrê 
aver berdene û sîyaseto demo- 
kratîk hakim bo. 

Heqê Dadgeha Qanûnê Binge- 
hînî (Anayasa Mahkemesi) çin o 


ke selahîyetê îqtîdarî bigêro 
destê xo û îqtîdarî teftîş bikero. 
Ganî dadgehî bingehêkê meşrûyî 
de newe re bêrê tenzîm kerdene. 

Brokrasîyê leşkerî û mesrefê 
artêşe bigêrîyê binê kontrolê de- 
mokratîkî û naye ra girêdaye, 
dezgeyanê ewlehîya teberî de re- 
formê bingehînî bêrê viraştene. 

Vurnayîşê derheqê Yewîyîya 
Ewropa de seba Tirkîyaya azade 
zaf muhîm ê. Seba resayîşê bi nê 
hedefî zî wezîfe keweno milê îq- 
tîdar û muxalefetî ser. 

Hetê heme beşdarbîyayoxanê 
Platformê Abantî ra ame tekîd 
kerdene ke demokrasîyê Tirkîya 
binê wesayetî de yo. No wesayet, 
ne ke tena sey zemînê qanûnî yê 
huqûqî de esto, esas eynî wext 
de, qalibêkê zihnîyetî ke zemî- 
nêkê kulturê sîyasî ser o ronişto 
vejêno vernîya ma. Wesayet, bi 
nê hetanê xo vernî ro şuxulîya- 
yîşê demokrasî gêno û çareker- 
dişê problemanê sîyasî, sosyal û 
ekonomîkî yê ke sehaya nete- 
weyî û mîyanneteweyî de estê, 
zehmetêr keno. Meseleyê sey 
meseleya kurdan, elewîyan, eqa- 
lîyetan, bawerîyan, dîn û wijdanî, 
azadîya îfade û xo rêxistinkerdişî 



Platformê Abantî rejîmê wesayetî sey musebîbê heme xirabîyan nîşan da 


û meseleyê ke cîrananê Tirkîya 
reyde estê, rîyê tehakumê wesa- 
yetî ra hel nêbenê. 

Platformê Abantî seba çera- 
kerdişê problemanê Tirkîya va: 
"Wesayetkarîye, mîrasêko îdeo- 
lojîk yê demeyê tekpartîyîye yo. 
Na wesayetkarîye dima ra, verî 
bi qanûnê cûntaya 1961 û aye ra 
pey zî bi qanûnê 1982 êdî sey 
sîstemêk kok girewt. Na wesa- 
yetkarîye, ganî bi hawayêko qetî 
û nîhaî bêro tesfîye kerdene.” 

Kombîyayîşê 22. yê Platformê 
Abantî beyanatê xo yê netîceyî 
de derheqê şîdetê ke meseleya 
kurdan de bena ser o zî wina va: 
"Şîdetê ke zêdîyeno, çarekerdişê 
meseleya kurdan zehmetêr keno 
û konsensusê cematkî texrîb 
keno. Vernîya aştîya cematkî de 
manîyo tewr gird şîdet o.” Coka 
vengdayîşê vindarnayîşê şidetî 
ke hetê 32 rêxistinanê cematê si- 
vîlî yê Dîyarbekirî ra dest pêbîyo 
û dima rêxistinê cematê sivîlî yê 
Mêrdîn û Batmanî zî destek 
dayo, hetê Platformê Abantî ra zî 


ame destek kerdene. 

Platformê Abantî waşt ke 
brokrasîyê leşkerî bigêrîyo binê 
kontrolê îqtîdarê sivîlî û mesrefê 
artêşe hetê dezgeyanê demokra- 
tîkan ra tesbît bibo. Hewna, ame 
waştene ke wareyanê mudafea, 
ewlehî û îstîxbaratî de asîtmet- 
rîyê parekerdişê agahîyan lehê 
kontrolê demokratîkî de bêro 
tenzîm kerdene. 

Platformî da zanayene ke zih- 
nîyetê wesayetî cuya rojane ser o 
bi hawayêko rutîn sîrayet keno. 
Seba wedartişê naye ganî sîs- 
temê mufredatê perwerdeker- 
dişê merdiman newe ra tenzîm 
bibo. Ganî no mufredat vera her 
hawayê wesayetî de hesasîyetî 
aver bero. 

Seba ke mîyanê grûb û katego- 
rîyanê cematkî de empatî û dîya- 
log virazîyo, seba ke rejîmê 
wesayetî bêro hewanayene, ganî 
qanûnêko bingehîn o sivîl û de- 
mokratîk ke amadekerdiş de 
heme tebeqeyê cematkî tede 
beşdar benê, bêro viraştene. 


Kurdkî dekewte 
menuyê CCleanerî 


K urdkî dekewte menuyê 
programê CCleanerî yê 
Windowsî. 

Programê CCleaner ke na- 
meyê ey o tam Crap Cleaner o 
û hetê şîrketê Piriformî ra vira- 
zîyêno, ame newe kerdene. Mî- 
yanê îlaweyanê neweyan ke ro 
programê CCleaner zêde bîyê 
de tercumeyê hîna holî û 
kurdkî zî esta. Gama ke merdim 
programî bar bikero bi lehçeya 
kurmanckî de îstîqamet nîşan 
dîyeno labelê badê ke kar 
temam beno program bi alfa- 
beya erebkî û bi lehçeya soranî 
ya kurdkî yeno şuxulnayene. 

Programê CCleaner ke bê- 
pere xizmet keno û cîhan de bi 
se mîlyonan şuxulnayoxê ey 
estê, komputere de dosya, 
çerez (cookie) û malumatanê 
bêkêran pak keno, suret û şu- 
xulnayîşê komputere vêşî keno. 
Nînan ra teber, no program, 
problemê ke defterê qeydî de 
virazîyênê zî hel keno. 

Birêz serokwezîr 



FarukArhan* 


Birêz serokwezîr, 

Êdî min xwest rasrerast ji we re 
binivîsim. 

Ger bê bîra we, di derbarê rêdana 
demokratîk de rojên ewil we digot 
"deriyê me ji her kesê ku alîkariya ça- 
reserkirina pirsgirêkê re bike, vekirî 
ye. Hewcedariya me bi her dîtin û 
pêşniyazên cuda heye" û ev gotinên we li hewayê difiriyan. 

Ev firandin helbet nîşana xwesteka aştiyê jî bû. Ez li ser 
navê xwe, bi kêmanî min ev hêvî dikir. 

We em xapandin birêz serokwezîr... 

Hûn dibêjin bi gotina "aştî aştî” aştî çênabe. Baş e, hûn 
nabêjin "aştî aştî” gelo ka çi bû? 

We bi xwe di civîna grûpa partiya xwe de got ku bûyera 
Xabûrê nîşana bêrîkirina aştî ya mirovan e. Di civîna piştre 
de we got "Wê ev dîmenên xweş berdewam bikin.” Ger 
hûn ji min ne bawer in, hûn karin li arşîvên binerin. 

Piştre çi bû, çi hat guhertin? 

Pêvajoyek ecêb bi rêve diçe. Endamên grûpa aştiyê yên 
ku li Xabûrê di derheqê wan de biryara serbestiyê hatibû 
dan, piştî heft mehan biryara girtinê ji bo wan derdikeve. 
Balkêş e, roja ku biryar derdikeve, me xwend ku hûnê ka- 
ribin wek serokwezîr jî bibin namzetê koşkê. Piştre azad- 
kirina endamên doza Ergenekon û Balyozê de dest pê kir. 
Dadweriya Bilind, ji bo doza "windabûna trîlyonan” biryar 
da ku Abdullah Gul nikare bê darizandin. Ev jî ne bes bû, 
nîjadperestê ku kulm avêtibû Ahmet Turk û civak anîbû 
galeyanê, serbest hat berdan. Heman rojê serekerkanîya 
artêşê daxuyanî da û got "wê teror zêdetir bibe”. Piştre nê- 
zîkî 30 hemwelatiyên me di pevçûnên Colemêrgê de ji- 
yana xwe winda kirin. 

Ne dûr, par di vê mehê de we daxuyandibû ku "wê heri- 
kîna xwîna li welêt raweste, wê dayik negirîn”. Gava ez van 
rêzan dinivîsim, li welatê min hîna jî dayik digirîn birêz 
serokwezîr. 

Dixwazim ji we bipirsim, çi bû ku hûn ewqasî bûn wek 
teyrên baz? Yan birastî jî hûn teyrê baz bûn lê me niza- 
nîbû? Yan hûn nabînin ku zimanê we xwe nêzîkî zimanê 
qelemşûrên ku şelafiya artêşê dikin û digotin "êrîşa terorê 
planên me yên dawiya heftê têk birin” dike? Û fahm bikin, 
Kurd 30 sal in planan ji bo dawiya heftê çênakin.. 

Êdî vê jî qebûl bikin birêz serokwezîr; 

Çima hûn huner û empatiya xwe ya bilind ji bo Gazzeyê 
pêk tînin, lê gava Kurd dibin mijara rojevê, hûn hunjf ft 
empatiya xwe dixin dolabê û dadiliqînin? 

Wê rojê we di axavtinekxwe de, "zarokan nekujin efen- 
dîno” digot, lê hûn li welatê xwe dibin şirîkê kuştina Ûgê 
Ceylan û Dîrenan. Hûn bi biryarên xwe zarokan zêdetir ( 
şînin mirinê. Hûn xwe bi xwe dijberiya xwe dikin. 

Pirs hêsan e. Wîjdanê we yê ku ji bo Gazzeyê çalak û 
mafdar e, çima ji bo Kurdên ku di ber bêvila we de ye pasîf 
e? Birastî ez pir meraq dikim, hûn vê çawa pêk tînin û hûn 
xwe çawa dinirxînin? Hamas a ku Israîl jê re "terorîst” di- 
bêje, hûn wek tevgerek demokratîk qebûl dikin. Amenna. 

Çima hûn bi çavekî terorîstî li BDP a ku bi raya xelkê ke- 
tiye meclîsê dinerin? 

Birêz serokwezîr; 

Ji we re gotina min a herî dawîn, êdî tenê bi şertekî ez 
karim ji we yeqîn bikim û bi we bawer bibim. Ger hûn 
dawî li operasyonên li herêma Kurdan bînin, ger hûn mec- 
lîsê ji bo çareserkirina pirsa Kurd têxin dewrê û ger hûn 
pêvajoya ji bo çekberdana PKK'ê bidin destpêkirin ezê ji 
dil û can yeqîniyê bi we bînim û ji we bawer bim. 

Hûn jî zanin ku ev pir ne zehmet in. 

Helbet derbasbûna dîrokê ne pir girîng e. Lê ji bîr nekin, 
serokên ku derbasî dîrokê bûne ew kes in ku mirin dane 
ber çavên xwe lê ji dû rastiyê venegeriyane, bi vî awayî bir- 
yar dane. Birêz serokwezîr, di merasîma cenazeyên Wanê 
de we "ewê qezenc nekin” gotibû. Berî we jî 14 hikûmetan 
soz dabû ku PKK biqedînin, ji holê rakin, wan jî digot "ewê 
qezenc nekin”. Wan winda kir. Hûn jî dibêjin "emê biqe- 
dînin, ewê qezenc nekin”. 

PKK wek ku dihat gotin nehat qedandin û xwîn hîna jî 
diherike. Xuyaye wê bi awayên kevnare jî neqede. 

Ez di şûna we de bim ezê carek din bifikirim. 


*FarukArhan nivîskar û rojnamevan e 


Pêwîstiya Nabucco bi Kurdistanê heye 



H ikûmeta Herêma Kurdistanê di 
hewlê de ye ku beşdarî projeya 
gaza Nabucco bibe. Li Kurdistanê jî 
ji bo serkevtina wan hewlan hêvi- 
yeke mezin di holê de ye. Lê di beş- 
darbûna projeyeke wiha de çi fêde 
hene? 

Li Ewrûpa Nabucco bûye mijara 
rojev a desthilatdaran. Hikûmetên 
Ewrûpayê dixwazin bi wê projeyê 
xwe ji wê koletiya dirêjdem a Rûsya 
rizgar bikin ku pêwîstiya gaza wan 
cîbicî dikir. Loma jî Yekîtiya Ewrû- 
payê budceyeke taybet bo wê projê 
terxan dike û Amerîka jî bi tevahî 
piştgiriya wê dike. Tê çaverêkirin li 
dawiya sala 2014'an 'gaza ne Rûsî' 
bigîhe Ewrûpa. 

Lê wêya tenê dîmena xweşbînane 
a çîrokê ye. Ji ber ji aliyê din jî Rûsya 
bêdeng nesekine û rayedarên wê 
naveşêrin ku ji proja Nabucco re 
wek rikeberekê bo şandina gaza 
xwe bo Ewrûpa temaşe nakin. 
Heman gotin ji aliyê Serokê Proja 
Hêla Başûr a Rûsî Marsel Kramer jî 
tên piştrastkirin ku wek alternatîva 
proja Nabucco tê dîtin: "Ger Na- 
bucco biserkeve, Ewrûpa jî neçar e 
û divê zêdetirî nîvê wê gaza ku jê re 
pêwîst e ji Sîrketa Gazprom a Rûsya 
bikre. Ji ber hewceyiya gazê roj li 
pey rojê zêdetir dibe." Loma di 
rewşa herî baş de Nabucco tenê yek 
ji wan kelepçeyan ji destê Ewrûpa 
vedike ku Rûsya bi wan re girê daye. 

Hem şarezayên Rûsî û hem hin 
pisporên Ewrûpî jî baweriya wan bi 
wêya tune ku proja Nabucco biser- 
keve. Delîlên ku ew tînin ew in: 

Yekem; heta niha jî rêveberên pro- 
jeyê bo kirîna gazê girêbest ligel tu 
welatekê girê nedane û ne eşkere ye 
ku çavkaniya gazê kîjan welat dibin. 


Hêmin Ebdula 



Duyem, îran, ku duyemîn welatê 
dewlemend ê cîhanê di warê he- 
bûna çavkaniyên gaza binerd de ye, 
di projeyê de beşdariyê nake û 
Amerîka jî naxwaza îran tê de be^ 
dar be. 

Sêyem; welatên wek Turkmenis- 
tan û Azerbaycan ku dibe bibin ser- 
çava sereke a wê gaza bi riya hêla 
Nabucco digihe Ewrûpa, di bin gu- 
şareke dijwar a Rûsya û Çînê de ne 
û daxwaz ji wan tê kirin di wan pro- 
jeyên alternatîv de beşdar bin ku 
ew du welatên mezin û bihêz tê de 
kar dikin. 

Çarem jî; budca ku YE'ê ji wê 
projê re terxan kiriye (200 milyon 
Euro) pir sembolîk e û hilber û kar- 
saz jî newêrin perên xwe bixin nav 
projeyekê ku wiha ne ji dil behs li 
ser were kirin. Herwiha dema kar- 
bidestekî mezin ê Ewrûpa çend hef- 
teyan berî niha eşkere kir, eger heta 
dawiya îsal derkeve holê ku proja 
Nabucco serkevtî nabe "YE'ê wê 
perê xwe bo projeyek din terxan 
bike, gumanên wêya jî zêde bûn." 

Dibe her wan bêdiliyan wiha ji 
Tirkiyê kiribe ku di wê kêbirkêya fi- 
rotina gazê de roleke du alî bilîze. Ji 
ber Tirkiye ji aliyekê di proja Ew- 
rûpî - Amerîkî ya Nabucco de yek ji 


beşdarên herî sereke ye, ji aliyekî 
din jî asankariyê dike bo serkevtina 
projeyê alternatîv a Rûsyayê (wate 
proja Hêla Başûr) ku boriyên wê di 
nav avên Tirkiyê de derbas dibin. 
Herwiha dibe ji ber wan sedeman jî 
be ku Almanya û Awusturya wek 
Tirkiyê di her du projeyan de beş- 
dar bin. 

Li gor nexşeyê ku min temaşe ki- 
riye, hêla gazê ya Nabucco ji Gurcis- 
tanê dikeve nava axa Kurdistanê û 
her du herêmên Qers û Erzerûm ên 
Bakurê Kurdistanê du rawestgehên 
sereke yên boriyên gazê ne û li wir 
jî diçe Enqere û dûre jî digihe wela- 
tên din. Wêya jî tê wê wateyê ku 
hem bo Ewrûpa û hem ji bo Ame- 
rîka jî hebûna aştî û tenahî di Ba- 
kurê Kurdistanê de tê maneya 
garantîkirina gihîştina beşek ji wê 
gazê ku pêwîstiya Ewrûpayê pê re 
heye û herwiha kêmkirina hejmo- 
niya Rûsyayê bi ser Ewrûpa û de- 
verê. Loma ji aliyekê projeyek bi 
navê vebûna demokratîk li Tirkiyê 
tê rojevê û ji aliyekî din jî nemana 
gefa gerîllayên PKK'ê dibe pêwîsti- 
yek bo Ewrûpa û Amerîka. 

Başûrê Kurdistanê dikare roleke 
girîng û bi bandor di wê hevsengiyê 
de hebe. Ji ber ne metirsiya Rûsya û 
ne ya Çînê li ser şandina gaza Kur- 
distanê bo derve tune. Dibe gaza 
Kurdistanê bi bihayeke pir kêmtir û 
bê pirsgirêktir bigihe Ewrûpa. 
Loma ger Hikûmeta Herêma Kur- 
distanê dikare bibe beşek ji Na- 
bucco, ji aliyekê şansê serkevtina 
projeyê zêde dike û ji aliyê din jî pê- 
geha xwe di hevkêşeyên herêmî de 
berfirehtir dike. Wêya jî bo gelê 
Kurd tê maneya garantîkirina dûba- 
renebûna rojreşiyan e. 


Tirkiye dixwaze bibe hêzeke mezin 


irkiye dixwaze rola 'dabeşkerê 
rolan' li Rojhilata Navîn û Ava- 
kerê piran' di navbera Asya û Ew- 
rûpa de bilîze. Bi baweriya 
çavdêran, ew hêviyeke rewa ye, lê 
tecrube û ezmûna Tirkiyê ya pê- 
wîst di vî warî de tune bo lîstina ro- 
leke wiha mezin. 

Li taxeke kevin a Stenbolê careke 
din ala Filistînê li ser banê çayxane- 
yekê li ba dibe. Dema di dawiya sala 
borî de hêrsa Dewleta Tirk ji êrîşa 
Artêşa îsrailê ser Xezzayê dihat ku 
sar bibe û Serokwezîr Erdogan bi 
mijareke din ve mijûl bû, ala ser çay- 
xanê jî hatibû daxistin. Lê ji dema ku 
qomandoyên îsrailê 9 Tirkên di 
hundirê keştiya hevkariyê de kuştin 
ku berbi Xezzayê ve diçûn, ala Filis- 
tînê careke din hat bilindkirin. 

Gelo qirîza Tirkiyê ligel îsrailê 
dide xuyakirin ku ev endamê NATO 
û berendamê Yekîtiya Ewrûpa (YE) 
êdî bi tevahî xwe ji Rojava dûrxis- 
tiye û naxwaze êdî bi rola girêdana 
Ewrûpa û Rojhilata Navîn û Qevqaz 
rabe? Dîmenên ku di van hefteyên 
borî de hatin dîtin, gumana rastiya 
van têzên me bihêz dikin. 

Berdevkê Îslamî Fethulla Gulen, 
ku peywendiyên bihêz ligel AKP gi- 


Bram 

Vermeulen* 



m. 


rêdide, hişyarî da ku wêneyê Tir- 
kiyê li cîhanê zerermend dibe û di 
rojnameya Wall Street Journal de 
peyvên tund dijî hikûmeta Erdogan 
bikar anîn. Bi baweriya Gulen divi- 
yabû Tirkiyê keştî neşanda Xez- 
zayê, bê ku razîbûna îsrail 
werbigre. "Ev belge ye ku berpirsên 
Tirkiyê destên xwe danîne pişta 
xwe û wê encamên vêya xerab bin." 
Di van peyvan de, tirs heye ku dibe 
Tirkiyê ev rewşa ku dijî îsrail dirust 
bûye, bêtir berfireh bibe û pêdiviya 
wê bi rastkirinê hebe. 

Hinek dîmenên din jî di vê nav- 
berê de hatin dîtin. Kamerayên ku 
di hundirê Konseya Ewlekariyê ya 
Neteweyên Yekgirtî (NY) de bûn, 
Tirkiyek pêşan dan ku bi tevahî dijî 
hevbendê xwe yê kevin ê heyama 


şerê sar rawestiyabû derbarê seza- 
yên nû ser îranê. Herwiha hinek 
kamêrayan ji Stenbolê pêşan dan 
ku çawa Erdogan wek hevalekî pêş- 
wazî li Serokê îranê Ehmedînejad 
kir. Heman rojê jî Erdogan bi germî 
destê çend serkirdên Ereban he- 
jand. 

"Tirkiye nû jidest çû. Tiştê ku Tir- 
kiyê kiribû, tiştekî taybet bû ku hem 
dikarî Îslamî be û hem rojavayî." Ev 
nerîna Soner Cagptay ye ku li insti- 
tute Newconservative ya Washing- 
tonê kar dike û nivîsara wî ji 
rojnameya Orşelîm Post bigre heta 
Wall Street Journal bû cihê girîngî- 
pêdanê. Mêrên dinyadîtî di hundirê 
çayxana Stenbolê de dema ev dibi- 
hîstin bihneke kûr dikişandin. 

Pêşhate didin xwiyakirin ku êdî 
berjewendiyên Tirkiyê ne wek yên 
heyama şerê sar in. Niha, tenê men- 
talîteya bazirganî Tirkiyê birêve 
dibe. Siyaseta nû ya derve ya Tir- 
kiyê liser bingeha aramiya navçê û 
kêmkirina nakokiyan ligel cîranan 
hatiye avakirin. 


* Bram Vermeulen peymanêrê roj- 
nameya NRC a Holandî li Tirkiyê ye. 
Nivîsji rojnameya NRC hatiye wergirtin. 

Çeperast 

1- Belediye, bajarok - Nijdevan, rêbir. 2- Sebir, ewlehî, hunermendekî Kurd- 
Ermenî - Qeşmerî, henekî, ne ciddî. 3- Bi xwe de berda, gû kir - Bajarekî Amerî- 
kayê (berepaş). 4- Fêkîyek - Bi Ingilîzî razandin, di aborîyê de textîma qezenca 
aborî. 5- Maddeyek nirxbilind, bi taybet ji bo jinan pir giranbuha ye - Lîztikek 
aqilmendiyê, bi 32 keviran tê lîztin (berepaş). 6- Lezzet, ekl, xweşî - Notayek 
(berepaş) - Hacetek muzîkê - Notayek. 7- Xwedîyê bankê, dewlemend - Namûs, 
heya. 8- Paytextê Swîsreyê (berepaş) - Hejmarek (berepaş) - Heywanek nav avê 
(berepaş). 9- Bajarekî Tirkiyê (berepaş) - Kurtenivîsa (Marksîzm- Lenînîzm). 
10- Vexwarinek bi alkol, avceh - Bi “Bûkê" ve girêdayî. 


Serejêr 

1- Medenîyet, bajarvanî. 2- Êş, şewat. 3- Kok, bingeh, damar - Navekî mêran. 
- 4- Wek wê tune, bijare, mînaka herî baş - Debar, îdare. 5- Ji paytextê Awûstûrya 
“Vîyana" re tê gotin (berepaş) - Hewa, bûyerek xwezayî. 6- Di trimbêlê de par- 
çeyek - Ciyê namûsê, parçeyek ji bedena jinê. 7- Hidûd, tixûb (berepaş) - Rêz, 
hurmet, giranî. 8- Bawerî, pêbawerîya ji dil - Zik, hûr - Fêkîyek. 9- Gotina bi dev, 
ne nivîskî (berepaş) - Kesera dema girînê, nîşana girî. 10- Bide min, bide (bere- 
paş) - Pronavê yekem - Di lîztika qelemaçan de hejmara yek. 11- Cûreyekî ma- 
sîyan (berepaş). 12- Cejn, şahî - Cûreyek motorê trimbêlan, kurte nivîsa "Turbo 
Dîzel" - Zanyarî, zanîn (perebaş). 

Xaçepirs 


SrtA. 


Silav xaltîka Fatê 

Navê min Botan e, ez gerîlla 
me û niha min xwe di şikeftek ji 
şikeftên çiyayê Bagokê de veşar- 
tiye. Ez ji jîyana çolê aciz bûme 
xaltîka Fatê. Ez dixwazim êdîjî- 
yanek wek mirovan bijîm û wek 
keftaran li van çol û çiyan nejîm. 
ji ber ku ez newêrim xwe radestî 
dewletê jî bikim, ez mame halekî 
heyirî û nema zanim çi xwelîyê 
li serê xwe û bavê xwe bikim. 

ji bo xwedê û pêxember şîre- 
tekê li min bike berîgo ez fîşekê 


Botano û şikefta Bagokê 


di serê xwe de biteqînim. 

Botano 

Şikefta çiyayê Bagokê 

Bersiva xaltîka Fatê 

Kuro xenzîr, madem tu bi kêrî 
gerîllatîyê nayê, çi îş û karê te li 
serê çiyê heye xiyar! Law ji xwe 
kesên mîna te qidûmşikestî 
hem li serê hevalan û hem li 
serê dewletê jî dibin bela ha. 
Ma îş û karê ciwamêran tune bi 
dû qûna te de bibezin baba, wa- 
weylê! Mêro reviyaye û xwe di 
şikefta çiyayê Bagokê de veşar- 
tiye kuro, ma law tuyê heta 
kengî wek mişk ji ber pisîkê 
birevî Botano! Carek, dudu, 
sisê, tuyê têkeve xefikê û wê 
qûş li te biqete cîgerim. Dawîya 
revê tuneye wî. 

Werhasil.. 

Kurê mino, ez bi serê îsa û 
Mûsa kim, ji Kasimpaşalî Erdo- 


gan xerabtir hatiye serê te. Er- 
dogan jî ji ber çareserkirina 
pirsa Kurd direve û xwe di şi- 
keft û qul û qewêran de vedi- 
şêre. Ji alîyekî Ergenekoncî, 
MHP û CHP wek pisîkê nepe- 
rûşkan davêjinê, ji alîyekî teyr 
û bazên Qendîlê lê diteqînin, ji 
alîyê din Îsraîl sabûn xistiye bin 
lingên wî. Tew ê wî êşkenceya 
“pitepita jinê" jî dikşîne. Ê te qe 
nebe serê te rehet e û kesek li 
ser serê te nake pitepit. Dua ji 
xwedê re bike oxlim, dua bike 
ku pitepit nebûye qismetê te û 
tu ji wî ezabî xelas bûyi. 

îcar Botano, peppûko, re- 
beno. Ez dibêjim wê mohra xa- 
yîntîyê her li ser aniya te keve. 
Ha îroooooo û ha sibê. Ez dibê- 
jim xwe ji zinarê çiyayê Bagokê 
bavêje xwarê û fîşek mîşekan 
nexe serê xwe, eman eman. 
Heyfa wan fîşekan law, ma ew 
fîşek belaş in ewladim, wî! 


kA ♦ 

digot, min dibiland û lolo lo delal 
bi stranî digot: Eger min ew nas- 
kira min ê bigota mîna pêxem- 
beran diaxive, îca weleh û bileh û 
tileh, û semaweleh du mirov di 
dunyê de wek wî deyûz, derew- 
çîn, malxwir, gelac, ezît, çavsor, 
qewad û tiştin din, tune ne. îca 
min di nava xwe de bi hisret 
got ku ta siyasetvanên me wisa 
bin, emê jî bindest û pepûk û 
reben bin. 

Gotara nivîskar jî hema hema 
wisa bû, wî nivîsandibû; "ji me ni- 
vîskar û rewşenbîran tê xwestin 
ku em bi erkên xwe yên dîrokî 
rabin û helwesta xwe bi mêranî 
bibêjin. Divê em keysebazan bi- 
hetikînin, her wisa divê em pêl li 
berjewendiyên xwe yên kesane 
bikin û yên gel û welat bidin pêş". 
îca nizanim bi çi sûnd bixwim ku 
kesek wek wî keysebaz tune, di- 
kare helwesta xwe bi du qurt 
wiskî bifroşe. Jixwe wiskiya Aldî 


venaxwe, ew tenê ya şîvaz û dum- 
bil ji kîs mazûvanan bi ser kezeba 
xwe ya reş dadike. 

Berê ku mirov ne li cihê rêzê ba 
karê Kurdayetî nedikir. Barê 
pîroz li ser pişta mirovên pîroz 
bû, lê ana kîjan mirovê sedrû, 
deyûz, keysebaz û helwestfiroş 
karê Kurdayetî dike, daku bi zor 
û heft belan li cihê rêzê be. Jixwe 
siyasetvanên dema durûtiyê di- 
bêjin; eger rizgarkirina Kurdis- 
tanê ne li ser destê me be 
Kurdistan rizgar nabe. Nimûneya 
xweşik û rindik, rewşa partiyên 
paramisyomiyan e û siyasetva- 
nên çil û neh rûyî yên rojavayê 
Kudistanê ye. 

Dema em zaro bûn, hîna biçûk 
bûn, me hîna nizanîbû qajik û du- 
rûtî çiye. Eger zarokekî tiştekî 
wisa bikira, me jê re digot; “tu ne 
Europîyî”. Gelo mebesta me jê çi 
bû? Li gel ku me nizanîbû Europî 
çi teba ne. 


Em nebun abone^ 
te dît bê çi hat 
rê me ne, Mi 


dibêje û tiş- 
jêre dibêjin du- 
durûtî mîna du 
dilopên jahrê niqutî ser hizr û 
bîrên min, dema min li hevpey- 
vîna siyasetvanekî temaşe dikir û 
nivîsa nivîskarekî bi Kurmanciya 
gewr xwend. 

Siyasetvan digot: "Divê em 
Kurd ji hevûdu hez bikin, li he- 
vûdu guhdarî bikin û hevûdu bi- 
pejirînin, divê em yekîtî û hestê 
netewî biparêzin". Dema wisa 


Li AmecEi lcûpaya dinyaye 


Evdile Koçer 


H ela hûn jî 
carekê li 
ser vê yekê bi- 
fikirin: Heke 
ku ev Kûpaya 
Dinyayê li Amedê pêk bihata, gelo 
wê Kurdên me kîjan xwelî bi serê 
xwe de bikirana? 

Ya rebî bê lome! 

Van rojan ez li ser vê yekê difi- 
kirim; bi rastî jî ez nizanim bê ka 
ez bigirîm an jî bikenim. Nebêjin 
çima, heke ku ev mesele bişibiya 
'Kûpaya Civînan' an jî 'Kûpaya 
Silav û Kulavan' an jî 'Kupaya De- 
vavêtinê' bi serê we hingê sedîsed 
me yê haziriyên baş bikirina. Lê 
çawa ku hûn jî niha texmîn dikin, 
bi rastî ev meseleya Kûpaya Din- 
yayê naşibe simbêlbadayînê; na- 
şibe amadekirina festîvalek 
piştkurmî! 

Kurên xelkê bi salan bi şev û roj 
haziriya Kûpaya Dinyayê dikin; lê 
ez bawer dikim ku wê Kurdên me 
di hefteya dawî de civîna ewil ji 
bo vê yekê bikirina; ji xwe ev civîn 
jî wê heft roj û heft şevan berde- 


wam bikira heta ku çend mêva- 
nên Kûpaya Dinyayê li deriyê ci- 
vîna wan bixistana... 

Kurên xelkê bi xêra 'sihra gogê' 
orf û adetên xwe wisa xweşik 
nîşan dikin ku gelek kes ji xwe 
şerm dikin, lê mimkun bû ku hin 
Kurdên me wek hişê dewleta Ke- 
malîst şal û şapikê bav û kalên me 
li Amedê qedexe bikirina heta ku 
Kûpaya Dinyayê biqediya. Nebê- 
jin ku ez vê meseleyê pir muba- 
laxa dikim... 

Ma ev jî tiştek e ku ez dibêjim 
ezbenî! 

Ez ê ji we re behsa gelek xirecir 
û serêşandinên din ên absûrd û 
bêlomeyî nekim! 

Lê belê, ez herî zêde ji vê yekê 
ditirsim: 

Heke ku Komîteya Kûpaya Din- 
yayê bigota, 'Hemû mesref û hazi- 
riyan em ê bikin, bi tenê destûr 
bidin ku em Kûpaya Dinyayê li 
Amedê li dar bixin...', ez ditirsim 
ku hingê hin siyasetmedarên me 
yên tiral bigotana, 'Ne lazim e 
heval, ji xwe em her roj kûpayek 
wisa çêdikin...!'. 

Ya rebî bê lome!!! 

Nebêjin nabe, jixwe tiştên ne- 
bûyî li ba me Kurdan dibin. 

Başûrê Kurdistanê 
tije motorsîklet dibe 


Barzan Mihemed Hewlêr 

L i Hewlêrê kampîna girtina 
motorsîkletan 


Hewlêrê, Efser Pola Farûq, ji Rû- 
dawê re eşkere kir ku di pênc 
mehên îsal de ji ber nebikaranîna 
kum, nebûna moletnameyê, ne- 


derbasbûna ji lampeyên sor 856 
şofêrên motorsîkletan hatine 
desteserkirin û piştî cezakirinê 
hatine berdan. Lê Berpirsê Rêve- 
beriya trafîka Silêmaniyê, Bexti- 
yar Mihemed, got mekanîzma 
dayîna moletnameyê li Silêma- 
niyê nehatiye cîbicîkirin. 

Hejmara motorsîkletan li Ba- 
şûrê Kurdistanê gelekî zêde bûye. 
Li gor amarên gomrikên Herêma 
Kurdistanê îsal 3 hezar û 685 mo- 
torsîklet anîne nav herêmê. Bi ba- 
weriya pisporên jîngehê tesîra 
nebaş a motorsîkletan li ser jîn- 
gehê kêmtire. Pisporê Jîngehê, 
Ferhad Hesen Ezîz got: "Çiqas 
benzîn kêmtir bê şewitandin, 
ewqas jîngeh paqijtir dibe. Mo- 
torsîklet kêmtir ji otomobîlan 
benzînê dişewitînin, loma kêmtir 
jîngehê pîs dikin." 

Li gor yasaya Herêma Kurdis- 
tanê, her kesê motorsîkletê bajo 
divê moletnameya ajotinê hebe û 
kumê taybet ê motorsîkletan 
dayne serê xwe. 


Dilbixwîn Dara 

N avê wî Ahmet Çoktin e, ew 
55 salî ye, ji Agirî ye û bavê 5 
zarokan e. Tapoyek di destê wî de 
heye û ji her kesî re îsbat dike ku 
ew xwediyê Çiyayê Agirî ye. Ew 
tapo jî ji aliyê dewleta Tirk ve bi 
şêweyek fermî hatiye derxistin. 

Ahmet Çoktin bi xwe karsaz e, li 
Bazîdê jî dikanek wî ya zêr heye. 
Turîstên ku diçin Agirî divê 
destûra wî bixwazin, ew wan tu- 
rîstan dibîne û ji wan re behsa 
xwedîtiya xwe ya Çiyayê 
Agirî û dîroka 
wê dike. 


Li gora tapoya di berîka wî de, 
32 gundên Ahmet Çoktin hene, 
ew diyar dike ku ew 2 caran çûye 
ser çiyayê xwe û bi wê yekê gelekî 
kêfxweş bûye. Ahmet Çoktin her- 
wiha dibêje dema yek bê û êz bi- 
bînim ew hêja ye, ez perçeyekî ji 
Agirî didim wî. 

Çoktin Axa çîroka kirîna Agirî 
wiha vedibeje: “Berê bavê kev- 
newezîrê tendu- 
rustiyê 


yê Tirkiyê Sabri Ceylan Agirî ki- 
rîbû. Min jî berî 35 salan ew çiya 
bi bihayê niha 15 kîlo zêr ji wî 
kirî. Wê demê min pezê xwe 
firot û çiyayê Agirê kirî.“ Ahmet 
Çoktin van rojan gelekî aciz bû 
ye, dibêje êdî ew difikire Çiyayê 
Agirî bifroşe. Ew dibêje kesek 
hebe 1-2 mîlyar Dolar bide wî, 
ew ê êdî bifroşe. 

Wek tê zanîn, Çiyayê Agirî li Ba- 
kurê Kurdistanê ye, 5137 metre- 
yan bilind e û tê gotin ku 
keştiya Nûh li wê derê be. 


Serê Obama bi mêşan 
re di belayê de ye 


erî niha di kanaleke televiz- 
fyonî ya Amerîkî de, li Qesra 
Spî di dema programeke TalkS- 
how de, mêşek hat ser bêvila se- 
rokê Amerîka. Obama çend caran 
xwest mêşê bikuje, lê wî nekarî û 
bû sedema wê yekê ku program 
raweste. Piştre ew dîmen li seran- 


serê cîhanê belav bû û bû cihê 
mîzah û pêkenînan. 

Rojnameyên Amerîkî dinivisînin 
ku serê serokê wan bi mêşan re di 
belayê de ye. Vê carê serok 
Obama ne êrîşî mêşê dike, ne jî 
bêzar dibe. Mêş bi kêfa xwe li ser 
lêva wî rûniştiye. 


Çiyayê Agirî li ber firotinê ye r 

Çiyayê Agirî bi 15 kîlo zêr kirî, dixwaze bi 2 milyar dolar bifroşe a 


Doktorê herî biçûk li dinyayê 


iştek ji dest Ja- 
poniyan nafi- 
lite, ew bi 
afirandinên xwe li 
seranserê cîhanê 
navdar in. Teknolojiya 
herî nû û modern j 
aliyê wan ve tê afirandin. 

Ev robotê ku ji aliyê Ja- 
poniyan ve hatiye çêkirin 


wek biçûktirîn doktor tê naski- 
rin. Navê robot "Manga" ye, 
ew robotekî Mîkro Medîkal e, 
tenê 5 graman giran e, 2 
sentîmetran dirêj û 1 sentî- 
metre jî fereh e. 

Ew li Zanîngeha Rissu- 
meikan ji bo kontrolkirina 
hucreyên penceşêrê tê bi- 
karanîn. 


20.000 Çekiyan xanî 
li ser Heyvê kirîne 


Di destê Ahmet Çotkin de tapoyek dewleta Tirk heye ku wî weke xwedane Çiyayê Agirî nîşan dide 


L i Komara Çek ji sala 2006'an 
ve xelkê li ser Heyvê dest bi 
kirîna xaniyan kirine û hej- 
mara wan gihiştiye 20 hezaran. 
Ji bo kirîn û firotina xaniyan li 
ser Heyvê şîrketek mezin ha- 
tiye avakirin. Navê wê “Sefareta 
Heyvîn" e. Ew şîrket ji bo Ko- 
mara Çek û Slovakya kar dike, 
navenda wê jî bajarê Pragê ye. 

Gelek kes wek diyarî xaniyan 
li ser Heyvê dikirin û pêşkêşî 
nas û hezkiriyên xwe dikin. Yek 
ji kesên ku xanî kirîne, lîstik- 
vanê çek yê navdar, Sagvan 
Toffi û nivîskar Androjie Nief, 
parêzgerê Pragê Bafel Bim, Se- 
rokê Çek yê berê Birji Barobik, 
Serokê Amerîka yê berê Jimi 
Carter, lîstikvana navdar Nicole 
Kiddman û gelek kesên din li 
ser Heyvê xwedî xanî ne. 

Kirîna xaniyan li ser Heyvê 
ne zêde buha ye. Her 1 metre bi 
50 Dolarên Amerîkî ye. Her- 
wiha kirîna xaniyan li ser 
Marsê jî bi heman peran e. Lê 
gelek zanyar vê yekê tiştekî aqi- 
lane nabînin û dibêjin, ne Heyv 
ne jî Mars ne milkê kesekî ye û 


kesek nikare wan bikire û bif- 
roşe. Lê şîrketên ku wan xani- 
yan difroşin dibêjin mafê wan ê 
kirîn û firotinê heye. 

Hinek hene wiha difikirin, 
“eger erd li wan teng bû, ewê 
biçin li xaniyê xwe yê li ser 
heyvê bi cih bibin.“ 





















